text:
Ubwato bahawe na RDF bwazamuye imibereho yabo
Abaturage bo ku kirwa cya Birwa I kiri mu Karere ka Burera, batangaza ko ubwato bahawe n’Ingabo z’u Rwanda (RDF) bwazamuye imibereho yabo ikaba myiza.
Abatuye kuri icyo kirwa, kiri mu kiyaga cya Burera, mu Murenge wa Kinoni, batangaza ibi mu gihe hashize umwaka n’igice RDF ibahaye ubwato bwa moteri kugira ngo bujye bubafasha mu ngendo zabo mu kiyaga. Mbere bakoreshaga ubwato bw’ingashya.
Ku nkombe z’ikiyaga cya Burera, ni saa moya za mu gitondo, ku wa Kabiri, tariki ya 14 Kamena 2016. Ubwato busizeho irangi ry’icyatsi, umuhondo n’ubururu bunasakaye, bugeze ku mwaro aho bwambukiriza abantu.
Abo buzanye biganjemo abanyeshuri bagiye kwiga mu mashuri yisumbuye ari hakurya y’icyo kiyaga. Ku kirwa cya Birwa I hari amashuri abanza gusa.
Hahirwusenga Xavier, wiga mu mwaka wa gatatu, ari mu ba mbere bavuye mu bwato. Aravuga ko kuva aho baboneye ubwo bwato bwa moteri asigaye yiga neza agatsinda.
Agira ati “Mbere twarakererwaga tukagera ku ishuri amasomo yatangiye, bikaba ngombwa ko dusiba rimwe na rimwe ariko ubu dusigaye tugera ku ishuri mbere y’igihe.” Ati “Mbere nabonaga nk’amanota 45% ariko ubu nsigaye ngira nka 86%.”
Akomeza avuga ko bagikoresha ubwato bw’ingashya, bahuraga n’ingorane bikabadindiza mu myigire yabo. Usibye kuba butarihutaga, ngo hari n’igihe mu kiyaga hazagamo umuyaga mwinshi, ubwato barimo bukarohama bagakizwa no koga ariko amakaye bigiramo akangirika.
Yungamo avuga ko hari n’igihe babaga bagiye kwiga bagaruka bagiye gutaha, bagasanga mu kiyaga harimo umuyaga mwinshi bakabura ubwato bukabiriraho.
Agira ati “Rimwe na rimwe tukava hano nijoro twagera mu rugo tukabura igihe cyo gusubira mu masomo, none ubu dusigaye tugera mu rugo mbere y’amasaha, noneho tugasubiramo amasomo bitatugoye.”
Musabyimana Divine, wiga mu mwaka wa kabiri, avuga ko mbere batarahabwa ubwo bwato bwa moteri, abanyeshuri b’abakobwa bari barahagorewe. Akenshi ngo ni bo basibaga cyangwa bakava mu ishuri kubera kubura ubwato bubatwara.
Agira ati “Nk’abakobwa ntabwo twari tuzi gushaka inzira ngo dushake ubwato bwo kugendamo. Abahungu ni bo bakundaga kubona ubwato bakajya ku ishuri ubwato bukabatwara, abakobwa akenshi tugasiba, ariko ubungubu dufite isaha duhagurukiraho, tukagera ku ishuri ku gihe.”
Abarimu n’abaforomo basigaye bakora akazi uko bikwiye
Si abanyeshuri gusa ubwato bwa Birwa I bufasha. Hari n’abarimu batuye hakurya y’ikiyaga bajya kwigisha ku mashuri abanza ari kuri icyo kirwa.
Ntibazirikana Jean Felix, umuyobozi w’ikigo cy’amashuri abanza cya Birwa I, avuga ko ubwo bwato bwa moteri butuma bagera ku kigo byihuse, amasomo agatangirira ku gihe, mu gihe ngo mbere batindaga mu kiyaga amasomo agatangira igihe cyagenwe kirenzeho nk’isaha.
Ku kirwa cya Birwa I hari Ivuriro rito (Poste de Santé). Abahatuye ni ho babanza kwivuriza mbere yo kujyanwa ku kigo nderabuzima, kiri hakurya y’ikiyaga.
Kalisa Anastase, umwe mu baforomo bavura kuri iryo vuriro, avuga ko ubwato bwa moteri bubafasha cyane mu gihe babonye umurwayi urembye.
Agira ati “Iyo arembye twifashisha abakuriye ubu bwato noneho ubwato bukadufasha kugira ngo umurwayi agree ku kigo nderabuzima kare.”
Mbere hagikoreshwa ubwato bw’ingashya, ngo umurwayi yararembaga bagatinda mu nzira, bakagera ku kigo nderabuzima yarembye cyane. Ababyeyi bagiye kubyara ngo ni bo bahazahariraga cyane ku buryo ngo hari igihe banabyariraga mu nzira.
Abatuye hakurya y’ikiyaga na bo bahamya ko ubwo bwato bwatumye ikirwa cya Birwa I kiba nyabagendwa. Mbere ngo hari abatinyaga kujyayo, batinya kugenda mu bwato bw’ingashya.
Hakizuwera Leonard ukora akazi ko gusiga amarangi mu mashuri ari kuri icyo kirwa, avuga ko yabashije kujya gukora ako kazi kubera ko hari ubwo bwato. Iyo butahaba ngo yari kukareka.
Agira ati “Ubu ndakora nta mpungenge! Ariko mbere twarahatinyaga! Kuko nubwo habaga hari akazi, umuntu yatinyaga kujyayo. Ubu rwose turi guhahirayo tugakora, tugataha n’abo mu rugo bagasigara umutima uri hamwe.
Bashimira Ingabo z’u Rwanda
Muri rusange, abatuye ku kirwa cya Birwa I bashimira Ingabo z’u Rwanda zabahaye ubwato bwa moteri kuko bubakemurira ibibazo bitandukanye bahuraga na byo. Bubarinda impanuka za hato na hato zaterwaga n’umuyaga bita Shegesha, wibasira cyane ubwato bw’ingashya.
Ikindi ngo ni uko kujya guhaha, guhinga ndetse no gutabarana bitakibagora kuko babikora bwangu kubera ubwo bwato bwaborohereje ingendo. Bavuga ko ubwo bwato bwabakuye mu bwigunge.
Umugaba Mukuru w’ingabo z’u Rwanda, Gen Patrick Nyamvumba, ni we washyikirije abaturage bo kuri Birwa I ubwo bwato, mu ntangiriro z’Ukuboza 2014. Yavuze ko ikibazo abo baturage bari bafite, bakimenye babisomye mu kinyamakuru cyo mu Rwanda, The New Times.
Ubwato bwa Birwa I bwuzuye butwaye amafaranga y’u Rwanda miliyoni eshatu n’ibihumbi 950. Bufite ubushobozi bwo gutwara abantu 40 icyarimwe.
Abaturage bamaze kubuhabwa, bose bahise batangiza Koperative yitwa “Ndi Umunyarwanda”. Kugeza ubu ni yo ibucunga. Iyo bugize ikibazo, ni yo ibukoresha bukongera bugakora.
Tuyisenge Jean Berchmans, Umuyobozi wa Koperative "Ndi Umunyarwanda" icunga ubwo bwato, avuga ko ababyeyi bafite abana bajya kwiga hakurya y’ikiyaga ndetse n’abandi baturage bo kuri Birwa I, batanga 1000Frw ku kwezi kugira ngo haboneke lisansi ijya muri ubwo bwato.
Bunakorera amafaranga
Tuyisenge akomeza avuga ko kuva ku wa Mbere kugeza ku wa Gatanu, butwara abanyeshuri, mu gitondo bagiye kwiga na nimugoroba batashye. Bugatwara kandi abarimu, abaforomo, abayobozi bagiye gusura abaturage ndetse n’abandi baturage bagiye muri gahunda za Leta zitandukanye.
Avuga ko bukorera n’amafaranga hirya no hino mu kiyaga. Agira ati “Hari umunsi umwe ku wa Gatatu tubujyana muri ‘business’ bukajya gushaka amafaranga ku isoko riba ryaremye rya Rugarama.”
Akomeza avuga ko ayo mafaranga bakorera, bakuramo amwe akiyongera ku yo abaturage batanga kuko hari igihe aba make, bamwe bayabuze. Ayo mafaranga yose babona bayashyira kuri konti iri muri SACCO.
Kuva batangira kubukoresha bumaze gutwara ibihumbi 466Frw ya Lisansi n’ay’ibyangombwa bibwemerera gukorera mu kiyaga cya Burera, angana n’ibihumbi 277Frw.
Tuyisenge avuga ko bamaze kwizigamira ibihumbi 200Frw. Ngo barateganya gukoresha ubundi bwato bushya bubinjiriza amafaranga gusa, bityo barusheho gutera imbere.
Ikirwa cya Birwa I ni kimwe mu birwa bitatu biri mu kiyaga cya Burera. Gituwe n’abaturage babarirwa muri 423, bari mu miryango 74. Icyo kirwa cyatangiye guturwa mu mwaka wa 1764. Uwagituyeho bwa mbere yitwa Bucocori abahatuye ubu ngo ni abamukomokaho.


c: text/html

text:
Mu minsi ya mbere abashakanye bamaze igihe gito bambikanye impeta y’urudashira, batangira kubaho mu buzima bwo kumenyerana no kwigana bitewe no kuba buri wese aba afite imico yihariye ishingiye ku ho yarerewe n’ubuzima yanyuzemo.
Umunyarwanda yaciye umugani ko ukurusha umugore aba akurusha urugo, ari naho benshi bashingira bamufata nk’umutima warwo ugena imiterere n’iterambere ryarwo.
Ikinyamakuru Nairobi News cyanditse inama z’uburyo umugore yakwitwara mu rugo rwe kugira ngo akomeze abungabunge umubano mwiza n’umugabo we ariko na nyir’ubwite yabigizemo uruhare.
1. Ntabwo uzemeranya n’umugabo wawe buri gihe
Inshuro nyinshi hari igihe ababana batumva ibintu kimwe ku ngingo runaka. Ibi ni ngombwa cyane, gusa bisaba koroherana hagati yabo kuko ibiganiro bishobora gushibukamo igisubizo cyatanga umuti urambye hakabaho kwiyunga.
2. Kugira abavandimwe ni byiza, ariko inshuti zo ziba akarusho
Abantu benshi bitegura ubukwe bafashwa n’imiryango yabo. Umuryango ni wo ukora urutonde rw’abashyitsi, ibinyobwa n’ibiribwa, aho buzabera, ndetse hari naho usanga hakiri umuco utuma umuryango ugira uruhare mu guhitiramo umusore umukobwa bazabana.
Abahanga mu by’imibanire batanga inama ko biba byiza ku bamaze gushyingirwa kutareka za nshuti kuko usanga arizo zibitaho mu buzima bwabo bwa buri munsi, bagasangira ibyishimo n’umubabaro.
3. Ntuzatume inshuti zigucika umaze gushaka
Burya ngo inshuti wari ufite utarahura n’umugabo wawe uzazizirikane kandi n’izo mwahuye waramaze kurushinga uzakore ibishoboka byose ntuzitakaze. Mu gihe habaye ukutumvikana n’umugabo wawe, inshuti zanyu, cyane cyane izubatse ingo, zibafasha gukemura icyo ikibazo.
Inshuti wari ufite utararushinga, niba muri zo hari abakiri inkumi cyangwa abasore, ntuzabasuzugure ngo wumve ko wabarenze mutakiri ku rwego rumwe. Ni ngombwa kwibuka ko ibiri hejuru bishobora kumanurwa, kandi ntawamenya wasanga bazakugirira akamaro mu bihe biri imbere.
4. Umugabo wawe ni yo nshuti yawe nyakuri
Umugore n’umugabo bashobora kubana batumva ibintu kimwe gusa nta gikuraho ko nta kintu gishobora kwitambikana hagati y’aba bombi baba bafitanye igihango cyo kuba inshuti magara mu buzima bwabo.
Hagomba kubaho gusigasira ubucuti ku mpande zombi kandi haba nta rukundo nyakuri rubaranga, ukarushakira hasi hejuru.
5. Imyanzuro ifatwa ntiyishimirwa na buri wese
Niba mwemeranyijwe guhitamo ikintu, byaba kuzabyara abana, amazina muzabita, aho muzatura, n’ibindi… mugihitemo uko mubyifuza ubundi ntimwite ku magambo ya rubanda.
Ikintu gikunze gutuma ingo zitumvikana ni uko umugore aba yiringiye ibintu bimwe na bimwe, nyamara agasanga si ko biri. Aho usanga hari abibwira ko bazajya bafatanya mu mirimo yo mu rugo n’iyindi nyamara bikarangira atamurebye n’irihumye. Ibi bishobora gutuma aba bombi bahora bashwana mu rugo rwabo uko bwije n’uko bucyeye.
Umwaka wa mbere nyuma yo gushyingirwa ntabwo uba woroshye, gusa kubwizanya ukuri bifasha byinshi. Niba utararushinga, ntuzagire igitekerezo cy’ukuntu ibintu bizaba bimeze mu rugo rwanyu kuko bishobora kuzatuma ubabara uramutse usanze ibyo wibwiraga atari ko biri.

robotstxt: allowed

filter: keep


text:
Amakuru agera ku Inyarwanda kandi yizewe ni uko Don Moen azaririmbira mu Rwanda Tariki ya 10 Gashyantare 2019. Abari gutegura iki gitaramo ari bo Remygious Consult batangarije Inyarwanda.com ko aya makuru ari impamo ko Don Moen azataramira mu Rwanda muri Gashyantare muri 2019.
Ubwo yabazwaga byinshi kuri iki gitaramo, Remy umuyobozi wa Remygious Consult yatumiye Don Moen mu Rwanda yabwiye Inyarwanda.com ko hari ikiganiro n'abanyamakuru kizaba mu Ukwakira 2018 ari na cyo kizatangarizwamo byinshi kuri iki gitaramo, gusa yashimangiye ko bari mu myiteguro yacyo.
Remy yakomeje avuga ko amatike azatangira kugurishwa mu minsi mike iri imbere muri uku kwezi kw'Ukwakira 2018. Ku bantu bazagura amatike mu Ukwakira n'Ugushyingo 2018, amatike azaba agura 10,000Frw mu myanya isanzwe, 20,000Frw mu myanya y'icyubahiro, na 200,000Frw ku meza y'abantu umunani.
Usibye ibi biciro ariko kandi abazagura amatike guhera mu Ukuboza 2018 kugeza muri Mutarama 2019 bo bazaba bayagura 12,000Frw mu myanya isanzwe, 25,000Frw mu myanya y'icyubahiro na 20,0000Frw ku meza y'abantu umunani. Ku munsi w'igitaramo itike yo mu myanya isanzwe izaba igura 20,000Frw, mu myanya y'icyubahiro ikagura 30,000Frw naho ameza y'abantu umunani bicaye mu myanya y'icyubahiro amatike akazaba agura 300,000Frw.
Igitaramo Don Moen agiye gukorera i Kigali
Donald James wamamaye nka Don Moen ni umunyamerika wavutse tariki 29 Mutarama 1950. Yamamaye cyane ku isi nk'umuhanzi ukomeye mu baramya bakanahimbaza Imana. Don Moen azwi mu ndirimbo zinyuranye nka; We Give You Glory, God Is Good All The Time, God With Us, God Is Good I Will Sing, God Will Make A Way, Heal Me O Lord, Give Thanks, Here We Are, and Hallelujah To The Lamb n'izindi yagiye akora zikamamara ku rwego rw'Isi.
Icyakora n'ubwo abamutumiye mu Rwanda bavuga ko bageze kure imyiteguro y'igitaramo bamutumiyemo kizaba mu ntangiriro za 2019, kugeza ubu nyiri ubwite Don Moen nta kintu aratangaza. Ni mu gihe mu minsi myaka yashize hagiye hatangazwa amakuru avuga ko Don Moen agiye kuza mu Rwanda, gusa bikarangira ataje bitewe n'uko ababaga bamutumiye bananizaga uyu muhanzi nk'uko abo mu itsinda rya Don Moen babitangarije umunyamakuru wa Inyarwanda.com
Don Moen umwe mu bahanzi bakomeye ku Isi ategerejwe i Kigali


text:
Uko wakwivura kubyimba ibirenge utwite
Abagore batwite rimwe na rimwe usanga babyimba ibirenge cyane cyane mu gihebwe cya nyuma. Uko kubyimba ibirenge kuba gutewe n’impamvu zitandukanye zirimo imisemburo iba yahindaguritse, kwiyongera kw’ingano y’amaraso aba azenguruka mu mubiri, kuba umwana aba yakuze akaremerera imikaya iyobora amaraso n’ibindi.
Nubwo ababyeyi bose batabyimba ibirenge, abo bibaho bashobora kubyivura mu buryo bukurikira :
Kunywa amazi ahagije : Byibuze ku munsi, umubyeyi utwite aba agomba kunywa litiro n’igice y’amazi meza. Gusa ushobora kunywa ibindi bintu byoroshye nabyo byagufasha, nk’amasupu y’imboga, imitobe y’imbuto, amata n’ibindi
Irinde ibiribwa birimo umunyu mwinshi : Mu gihe utetse umunyu jya wirinda gushyiramo mwinshi kandi n’ibiryo bigurwa bikoranye umunyu ujye ubyirinda.
Irinde imyambarire ituma ibirenge birushaho kubyimba : Ni byiza kandi kwambara inkweto ziciye bugufi kandi zoroshye. Ku myenda naho ukirinda amapantaro afashe amaguru cyane kuko atuma amaraso adatembera neza
Irinde kwicara no guhagarara cyane : mu gihe ubyimba ibirenge utwite jya uzirikana ko kwicara umwanya munini no guhagarara cyane kuko nabyo bituma urushaho kubyimba ibirenge. Jya unyeganyeza ibirenge byawe
Kora imyitozo ngororamubiri : Hari imyitozo ngororamubiri myiza ku mugore utwite kandi ikanamurinda no kubyimba ibirenge. Muri iyo hari kugendagenda no koga. Ibi bituma amaraso atembera neza ku buryo bworoshye.
Icyitonderwa : Kubyimba ibirenge utwite bishobora kuba ikimenyetso cy’uko waba ufite umuvuduko w’amaraso udasanzwe ( hypertension). Ni byiza ko ubanza ukajya kwa muganga bakareba ko nta kibazo ufite.
Mu gihe rero ubyimba ubirenge kandi utwite ibyo ni bimwe mu byo uba ugomba kwitwararika byagufasha kudakomeza kubyimbirwa.
Source:agasaro.org


text:
Nyirabukobwa Daphrose yashyikirijwe na ADEPR ibyo kurya n’amasabune anashyikirizwa n’Abayakoreya y’Epfo amasafuriya yo kujya atekeramo.
Uyu mukecuru wo mu Karere ka Musanze mu Umurenge wa Musanze, Akagali ka Kabazungu w’imyaka 67 yashimishijwe n’abashyitsi bamugendereye baturutse muri Koreya y’Epfo agira ati "Ndi umupfakazi mbana n’utwana ni abuzukuru, ndi umuntu utishoboye, ubuzima ntibwari bwifashe neza, ariko Imana iransuye, ntunguwe no gusurwa n’abanyamahanga. Ndabashimiye mwakoze muzahore munsura nanjye nzahora mbasengera iminsi yose."
Aba banya Koreya y’Epfo 13 banasuye Paruwasi ya Rushubi, Umudugudu wa Nyarugina yo mu Karere ka Musanze mu rwego rwo gusura Itorero rya ADEPR basanzwe babereye abafatanyabikorwa, boreje abakristo 50 bo kuri iyo Paruwasi aho batanze ihene imwe kuri buri umwe mu rwego rwo gufasha abanyetorero batishoboye.
Kim Daniel wari uhagarariye iri tsinda ryo muri Koreya y’Epfo yavuze ku nkunga ituruka mu gihugu cy’iwabo, aho yagize ati "Amatorero yo muri Koreya yatanze amafranga yaturutse mu bakristo baho kugira ngo hafashwe abatishoboye bo mu Itorero rya ADEPR."
Iti tsinda kandi nyuma yo gusanga aba bakristu basengera mu rusengero rushaje cyane kandi ruto banabemereye inkunga yo kububakira urundi rushya rwiza.
Umunyamabanga Mukuru wa ADEPR, Rev. Ruzibiza Viateur yagize ati "Aya matungo twe tuyita magufi ariko iyo uhereye ku gatoya ukagafata neza kakugeza ku kanini. Aba bene data bavuye mu gihugu cya kure, ni umugisha kubana nabo kuko mu ijuru tuzahahurira turi abaturutse mu ndimi nyinshi.
Iri tsinda ryo muri Korea risanzwe rifite intego yo guhugura aba Pasitori, gusura ibikorwa bateye inkunga birimo kubaka insengero, gutanga Bibiliya ku bakristo bihannye bashya mu rwego rwo kubatoza gusoma ijambo ry’Imana dore ko banasanzwe bafite umushinga wo gutanga ihene kuri buri muryango (Goat per family).


text:
Aganira na IGIHE, Umwanditsi Mukuru muri RDB, Kayibanda Richard yagize ati “Tumaze kwandika ibigo bitanu by’abanyamahanga bitabiriye expo bagahitamo no guhita biyandikisha kugira ngo bakorere mu Rwanda.”
Kayibanda yavuze ko ubusanzwe bifata amasaha atarenze atandatu kugira ngo umuntu abe yamaze kwandikisha ikigo no kubona icyangombwa ku biro bya RDB ariko muri expo bifata iminota itarenze 15 kugira ngo umuntu wese uhageze afite n’umwanya muto by’umwihariko abanyamahanga abashe gusiga yandikishije ikigo cye.
Umwanditsi w’ibigo muri RDB ukorera muri Expo 2018, Umurerwa Flora yavuze ko uretse ibigo bitanu by’abanyamahanga bimaze kwiyandikisha, hari n’ibindi byinshi byabegereye bigaragaza ko biziyandikisha kandi ko 40 bimaze kwiyandikisha nyuma y’icyumweru kimwe expo itangiye ari byinshi ugereranyije n’uko byiyandikishaga muri expo zahise.
Yagize ati “Ubusanzwe ibigo byitabiraga kwiyandikisha mu minsi nk’itanu ya nyuma ya expo ariko ubu byatangiye kwiyandikisha mu ntangiriro. Ubu umuntu arandikisha ikigo cye mu minota itarenze itanu ubundi tugahamgara ku biro bagahita bamukorera icyangombwa ku buryo byose biba birangiye mu minota itarenze 15. Abenshi barandikisha ubundi bakaba batembera muri expo maze bakatunyuraho batashye tukabaha icyangobwa cy’ikigo bandikishije.”
Umurerwa yavuze ko ibigo by’abanyamahanga byamaze kwiyandikisha byiganjemo iby’abacuruzi bakomeye bafite ibyo bikorera bakaba bashaka kujya babicuruza mu Rwanda ku buryo buhoraho.
Yongeyeho ko hari icyizere cy’uko haziyandikisha ibigo byinshi kuruta ibyiyandikishirije muri Expo 2017. RDB igaragaza ko yanditse ibigo 97 harimo 29 by’abanyamahanga muri Expo 2017 ariko iby’abanyamahanga byiyandikishije ku bwinshi mu minsi ya nyuma.
Expo 2018 yatangiye ku wa 26 Nyakanga izarangira ku wa 15 Nzeri ikaba yaritabiriwe n’ibigo 500 bituruka mu bihugu 23 byo ku migabane yose y’isi.


text:
Perezida wa Uganda Yoweri Kaguta Museveni w’ imyaka 73 y’ amavuko yavugiye muruhame ko urupfu nta bwoba rumuteye kuko nk’ uko Yesu yapfuye akazuka nawe ari nako yahaye abamwemera ububashwa bwo gutsinda urupfu.
Ibi Perezida Museveni yabibwiye abakiristo kuri uyu wa Gatandatu tariki 18 Ugushyingo kuri sitade yo mu mugi wa Lira mu gihugu cye.
Yagize ati “Ubu twese turi abakirisitu. Kubera iki? Yesu yaraje arababwa, arahambwa arazuka. Igihe yazukaga yaduhaye ibyiringiro ko natwe tuzazuka.”
Yunzemo ati “Nta muzuko, nta bukirisitu. Ntabwo ndapfa ngo nzuke ariko mpfite ibyiringiro ko nzapfa kazuka kuko ndi umukirisitu”
Aya magambo Perezida Museveni yayaherekesheje ijambo ryo muri Bibiliya riboneka mu gitabo 1 abakorinto umutwe wa 15, umurongo wa 26. Hagira hati “Urupfu niwe mwanzi uzaruka gukurwaho”
Yabivugiye mu muhango wo gukusanya inkunga yo kuvugurura inyubako ya katedarali ya Lira. Umushinga yo kubaka iyi katedarali ukeneye miliyari ebyiri z’ amashilingi.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
MUSEVENI asoma Bible cyane.Yanditse igitabo akita "Sowing the mustard seed".Bitwibutsa ka kabuto ka sinapi kavugwa muli Bible.Kubyerekeye KUZUKA,nibyo koko abantu bazazuka ku munsi w’imperuka nkuko tubisoma muli Yohana 6:40.Ariko si abantu bose bazazuka.Nkuko uwo murongo ubivuga,YESU yavuze ko hazazuka gusa "abantu bizera Yesu".Kwizera Yesu,bivuga gukora ibyo yasize adusabye.Urugero,yatubujije kwibera mu byisi gusa,ahubwo adusaba gushaka mbere na mbere ubwami bw’imana nkuko Matayo 6:33 havuga.Nyamara usanga hafi y’abantu bose bitwa abakristu,bibera mu byisi gusa ntibashake imana,kandi bakora ibyo Yesu yatubujije:Kurwana,kwicana,gusambana,gusahura igihugu,kubeshya,etc...Abo ntabwo bazazuka.Iyo bapfuye biba birangiye.Biriya bavuga ngo yitabye imana,ni ikinyoma.


text:
Iki gitaramo cyiswe ‘Twambaye Ikirezi’ cyabaye mu ijoro ryo kuri iki Cyumweru, tariki 10 Kamena 2018 muri Kigali Serena Hotel guhera saa moya z’umugoroba. Itorero Intayoberana ryasusurukije abitabiriye mu mbyino z’ubudahagarara, amasaha atatu arashira ridafashe ikiruhuko.
Iyi nkera yakozwe bashimangira umwihariko wo guteza imbere no gusigasira umurage w’umuco w’u Rwanda. Uraranganyije amaso mu bitabiriye, benshi wabonaga bafite amatsiko yo kureba ubuhanga bw’ababyinnyi ndetse imbyino zabanyuraga umunota ku wundi bagakoma amashyi.
Itorero Intayoberana ryakoze iki gitaramo ryishimira urugendo rw’imyaka ine y’imihigo rimaze ridasubira inyuma, ryamuritse n’indirimbo zaryo bwite abarigize bahanze zikubiye mu muzingo mushya.
Umuyobozi w’Itorero Intayoberana, Kayigemera Sangwa Aline, yavuze ko uyu mukino berekanye wabafashije kugishimangira ko nk’Abanyarwanda bamaze kumenya agaciro k’umuco bakunda ashimira abo bataramiye.
Yagize ati “Ntakindi mvuga uretse kubashimira, twongeye gushimira Imana yaduhaye uyu mugoroba, twataramanye namwe dukunda, twataramanye n’inshuti, twataramanye n’abavandimwe, twataramanye n’abayobozi bacu dukunda, twataramanye n’Abanyarwanda, turishimye cyane.”
Yakomeje agira ati “Uyu mukino twaberekaga rero nk’uko twari twabivuze mbere, witwa ‘Twambaye Ikirezi, twamenye ko cyera’. Twongeye kubishimangira, twambaye ikirezi koko! Uyu ni umuco dukunda, uyu ni cyo kituranga, ni umuco dukunda. Twashimiye cyane ababyeyi batubaye hafi, twashimiye ababidukundishije.
Yakomoje ku muhigo wo kudatatira igihango mu gusigasira umuco binyuze mu mbyino, indirimbo, imivugo n’ibindi. Itorero Intayoberana ryatangiye no gutoza abakiri bato bazaribyirukiramo.
Ati “Bamwe twarabyonse mu mashereka, abandi badufashije kuduha urugero rwo guhugura abandi none natwe turimo kubisisigira barumuna bacu, abana bacu […] Turabanezerewe kuri uyu mugoroba, turongera kubashimira, bivuye ku mutima, mu zina ry’izi ntayoberana zose nazo nongeye gushimira ndizera mu kuri ko twabanejeje. Nyagasani abane namwe.”
Umwe mu bitabiriye iki gitaramo waganiriye na IGIHE, Kayitana Jean Claude, yagize ati “Ku bwanjye cyanshimije ku buryo numvaga bakomeza bagatarama, ibitaramo nk’ibi biboneka gacye mu Rwanda. Nashimishijwe no kongera kubona abana bakibyiruka babasha kubyina neza imbyino zizwi mu duce tunyuranye, turashimira Itorero Intayoberana uburyo ryiteguye, wabonaga ko ari ibintu binogeye ijisho rwose. Nanyuzwe.”
Mbere y’igice cy’imbyino zisoza igitaramo abagize iri torero bakoze igikorwa cyo gushimira abasigasiye umuco w’u Rwanda barimo Kalisa Rugano, Annonciata Mukandoli na Immaculée Mukantabana. Bashyikirijwe amashimwe n’Umunyamabanga wa Leta muri Minisiteri y’Ububanyi n’Amahanga, Ubutwererane n’Umuryango w’Ibihugu bya Afurika y‘Iburasirazuba, Amb. Nduhungirehe Olivier, wari mu bitabiriye iki gitaramo.
Usibye imbyino zihariye zaranze iki gitaramo cy’Intayoberana, banakanyujijeho mu kwerekana ubuhanga ku bicurangisho gakondo bitandukanye birimo Ikondera ndetse bazana umwihariko wo guhuza umudiho w’ingoma n’umwirongi wa kizungu n’umurya wa ‘guitar’, bituje.
Icyumba kigari iki gitaramo cyabereyemo cyarimo umuteguro wa kinyarwanda by’umwihariko aho ababyinnyi n’abaririmbyi bari baherereye, aho benshi bakunze kwita ‘ku rubyiniro’. Umugoroba w’Itorero Intayoberana witabiriwe ku bwinshi n’abantu b’ingeri zose kuva ku bakiri bato kugeza ku basheshe akanguhe.
Kanda hano urebe amafoto menshi y’iki gitaramo
[email protected]
Amafoto: Niyonzima Moses


text:
Rooted in Jesus conference November 2015
Kuri uyu wa mbere tariki 02-11-2015 nibwo urubyiruko ruturutse mu ma paruwasi atandukanye agize Diyoseze ya Kigali. hatumiwe urubyiruko ruri muri Youth union committee bakaba barohereje ushinzwe iterambere ryo mu mwuka kuko izi nyigisho zigenewe abantu bagomba kwiga bakagenda nabo bagatangize amatsinda cyane yo kwiga Bibiliya.
Dufite abigishisha baturutse mu gihugu cy'ubwongereza ndetse nundi uturutse mu gihugu cyu Burundi. itsinda riyobowe na Archdeacon Kevin, bose ni abashumba.
Dushimye Imana kubwaya mahugurwa azamara iminsi 5 kandi turabona Imana igira icyo ikora muri uru rubyiruko ruhagarariye urundi.
babyuka mu gitondo bakagira umwanya wo kwiga ijambo ry'Imana nyuma ya saa yine bakajya mu matsinda nyuma ya saa sita hakaba workshops zitandukanye bagasoza basenga.
Nijoro bagira umwanya wo kuruhuka ariko bakora n'ibindi bikorwa.
Rooted in Jesus conference
November 2015
Nkuko bimaze kumenyerwa buri mwaka tugira amahugurwa ku nyigisho zo Gushinga imizi muri Kristo.
muri uyu mwaka turateganya kuzakurikirana izo nyigisho aho tuzaba turikumwe n'abayobozi bashinzwe iterambere ryo mu mwuka bava muri buri Paruwasi bagera kuri 60.
Tuzaba duhurwa n'itsinda ry'abavandimwe baturutse mu bwongereza.
Amahugurwa azaba tariki 2 kugeza 6 November 2015 abere hano kuri Diyoseze.


text:
Mani Martin uri mu bahanzi babirambyemo mu Rwanda yasobanuye impamvu y’ubutumwa amaze iminsi ashyira hanze bugaragara nk’aho haba hari abantu aba abwira afata nk’abanzi be.
Uyu muhanzi yabanje kwamamara akora ibihangano biruhura abaruhijwe binyuze mu ndirimbo zomora ibikomere zihimbaza Imana. Yakunzwe cyane mu yitwa ‘Urukumbuzi’ yari yarabaye nk’ikirango cye muri icyo gihe.
Nyuma yaje guhitamo kujya mu ndirimbo zisanzwe benshi bita iz’Isi, bituma bamwe mu bamukundaga batangira kumwibasira.
Mu minsi ishize aherutse gushyira hanze ifoto ari kumwe n’umukobwa wambaye agakabutura kagufi agaragaza ibice bimwe by’ikibuno cye abantu baramwibasira bavuga ko bitari bikwiye umuntu nka Mani Martin wigeze kumenya Imana.
Yongeye gushyira hanze ifoto yicaye akikijwe n’amacupa y’inzoga nabwo abamukurikira ku rubuga rwa Instagram bamutaramiraho, muri Mata nabwo yashyize hanze ifoto y’umwana asaba abakobwa bamukurikira ko habonetse uwaba yamumubyarira yamwandikira, icyo gihe nabwo bikurura umunabi bamwe bamusubizanya uburakari.
Ubu Mani Martin asigaye agaragara kuri Instagram yandika amagambo asa nk’aho hari bamwe acyurira ariko we yavuze ko nta muntu n’umwe aba abwira ahubwo ari ubutumwa aba yumva hari abo bwafasha.
Hari nk’aho, yagize ati” Umwanzi ni umuntu ushima bihambaye ibikorwa n'inzinzi yawe, gusa akumva atanyuzwe no kuba ari wowe ubigeraho, atari we cyangwa undi yifuriza kugera aho ugeze. Kugira bene abo benshi ni ikimenyetso cy’uko uri gutsinda kurushaho. Komeza ujye mbere ukurikire inzozi zawe.”
Ahandi ati” Ubuzima ntibushingiye kucyo bakuvugaho ahubwo kucyo wowe ubwawe witekerezaho. Nta muntu ukwanga, bariyanga ubwabo kubwo kutabasha kugera aho ugeze.”
Ubu butumwa hamwe n’ubundi bwinshi buri ku rukuta rw’uyu muhanzi umuntu ashobora kwibaza ko hari agatsiko k’abantu runaka aba abwira, ariko we mu kiganiro na Eachamps yavuze ko atariko biri.
Yagize ati”Oya, nta kintu nta kimwe njya nshyira ku rubuga rwa Instagram rwanjye kihariye ku buzima bwanjye. Nshyiraho ibintu bitandukanye byafasha abantu batandukanye nta hantu biba biba bihuriye nanjye bwite.”
Mani Martin usigaye ashyira ubutumwa ku rubuga rwa Instagram bumwe agafunga ahatangirwa ibitekerezo yavuze ko ntaho bihuriye n’uko abantu bagiye bamwibasira ahubwo avuga ko hari igihe aba adashaka ko abantu batanga ibitekerezo.
Ati”Hari igihe mba numva ntashaka ko post runaka abantu bashyiraho ibiterekezo icyo gihe nkazifunga, ikindi gihe nkazireka. Nta mpamvu yihariye iba ihari ishobora gutuma mfunga cyangwa nkafungura comments, n’uko gusa ariko mba mbyumva kuri post zimwe na zimwe.”
Mani Martin aheruka gushyira hanze indirimbo ebyiri zirimo iyo yise Chalala ndetse na Acapella ya Rwagasabo. Yabwiye Eachamps ko indirimbo ye na Sauti Sol bazayishyira hanze mu Kanama 2018.


text:
Ubuyobozi bw’Akarere ka Gasabo buvuga ko kuva muri Nyakanga 2017 kugeza uyu munsi muri Kamena 2018, abakobwa babyariye iwabo bazwi n’Akarere ari 764 barimo 28 batewe inda bataruzuza imyaka 15.
Kuri uyu wa Kabiri tariki 5 Kamena 2018, mu kiganiro Akarere ka Gasabo kagiranye n’itangazamakuru harebwa aho imihigo y’aka karere igeze yeswa, umuyobozi w’Akarere wungirije ushinzwe imibereho myiza y’abaturage mu karere ka Gasabo Nyirabahire Languida, yagize ati "Ku kijyanye n’abakobwa babyariye iwabo, kuva muri Nyakanga kugeza uyu munsi dufite 764 ariko muri bo abari munsi y’imyaka 15 ni 28".
Visi Meya Nyirabahire Languida
Avuga ko akenshi abatwise gutyo batishimira abana babo, ati "Tugerageza kubegera kugirango tubumvishe ko ari umuntu bagomba kumwakira, ikindi iyo umwana amaze gucuka tubakorera ubuvugizi cyangwa tukabasubiza ku ishuri kugirango babashe kwiga. N’abo bana babo tukabafasha bakiga kuko bose baba bakiri abana".
Abayobozi b’imirenge igize aka karere na bo bari bahari
Avuga kandi ko bafatanyije n’inzego z’umutekano bakurikirana ababateye inda ndetse hakaba hari n’abafashwe bafunzwe.
Mu mihigo ijyanye n’imibereho myiza y’abaturage, Akarere ka Gasabo kamaze kuyesa hafi ya yose ku kigero cya 100% n’indi mike imaze kugerwaho ku kigero kiri hejuru ya 75%.
Komite nyobozi y’Akarere iyobowe na Meya Rwamurangwa Steven, niyo yari iyoboye ibi biganiro


text:
Nacumbikiye abantu none banze gutaha mungire inama
nanjye ndasaba inama aba mama bagenzi banjye kuko nkimara gushaka ntaramara n’ukwezi iwanjye hahise haza abana babiri basaba ko tubacumbikira bakajya biga bataha biga university hari n’undi wiga aba kwishuri ariko we ni muramukazi wanjye ubwo bakaba abakobwa3. Ikibazo babiri basoje kwiga none mbona badashaka gutaha kandi bafite bose iwabo.
Ikintu cyigeze kumbabaza ni uko umwe muri bo yigeze kuba ahari umukozi arataha, twumvikana ko azajya asigarana umwana, bigeze hagati ati “ndatashye” ndababara, ukuntu utunga abantu muri iyi kigali itoroshye ariko ntabashe kuba yagusigaranira umwana ngo ujye ku kazi kandi azi ko nawe kamutunze none ndagisha inama y’uburyo abarangije kwiga nababwira bagataha iwabo kuko mu byukuri uretse kwirirwa muburiri ntiwasanga harin’isuku bakoze.
Jyewe kdi na none mbona ababyeyi b’ubu batagishaka inshingano z’ abana babo bakumva ko i kigali ariho hari ubuzima ni ukuri biravuna pe. Kuko usanga mubayeho mu buzima bwo kurya nabi kugirango mwese mukwirwe.
Hagati aho umugabo wanjye we yajyaga ashaka ngo abirukane na mbere nkamwinginga ngo areke barangize kwiga nibaza ko ari bene wabo nubwo batari kubura uko babaho kuko imiryango yabo irifashije yewe bafite n’izindi famille zabacumbikira ariko nkabikorera ko twabyemeye. None nkore iki ku barangije kwiga birirwa baryamye mumfashe.
Ufite nawe ubuhamya cyangwaushaka kugisha inama watwandikira kuri agasaromagazine@gmail.com
photo : google
Ibitekerezo byanyu
-
Abo ni abana b’ubu barashaka kuguma mu mujyi kandi batekanye aho batagira icyo bakora barya bakaryama, bagakaraba bakisiga bagatembere ubundi bakibera kuri internet na TV kubera ubunebwe, naho wowe uri umugore murugo urabatunze kandi ufite abana ugomba kurera no guteganiriza ubuzima buzaza. Iki ni ikibazo cyoroshye kugikemura kuva umugabo wawe adashyigikiye ko bamugumira murugo. Inama nakugira, muzabiganireho n’umugabo hanyuma mu bicaze mwembi, umugabo abe ariwe ufata ijambo nka nyirurugo abasezerere gipfura ababwire ko mwabacumbikiye biga none amashuri barayarangije mubasezerere bagende. Simwe muzabahitaramo aho banjya mwe muzabasezerera gusa ubundi muhite mumenyesha ababyeyi babo ko mwasezereye abakobwa babo kuko impamvu yo kubacumbikira yarangiye. Si wowe wenyine nagize umukobwa w’impfubyi, akaryama birenze ibikenewe nta mukozi ngakora imirimo yose no koza ibyombo akabikora aho ashakiye, ubundi akazerera byarangiye atwise menya ko atwite inda imaze amezi 7 kuko sinamubonaga, navaga murugo aryamye ngataha aryamye, weekend simubone. Nasabye nyina wabo uba mugiturage kuzamumfasha amaze kubyara kuko numvaga bigoye iyo mico ye none hajemo umwana kandi nanjye narintwite, ariko ntiyamazeyo kabiri yahise avayo yishakira icumbi murugo rwo mumjyi.
-
Muraho neza,nagirango nange ngire inama nkugira,ngewe ndumva inshingano zawe warazirangije kuko warabacumbikiye barangiza amashuri yabo,muzabyumvikaneho n’umutware wawe mubicaze mubasezerere muri kumwe nge ndumva nta kibi mwaba mukoze,kuko mugomba kwita ku muryango wanyu,imirire myiza n ;ibindi,iyo ufite abandi bantu mu rugo ntibikunda cyane kubera imibare ya cash.murakoze
-
-
Nta n’impamvu yo kubyita kubirukana kuko si akazi wari warabahaye ahubwo nk’uko hari ababivuze ni ukubasezerera bagasubira iwabo cyangwa bakajya ahandi bashaka kuko icyatumaga baba iwanyu ni ukwiga none barabirangiej kandi ni ukuri mwabakoreye ikintu gikomeye bakabaye bakibashimira ndetse bakakibubahira.
Muzabicaze muri kumwe mubaganirize mubabwire ko umurimo wabazanye n’ubufasha bwo kubacumbikira bwarangiye bakaba bakwiye kugenda kugirango namwe musubirane ubwisanzure bwanyu maybe munakorere indi migisha yo gufasha abandi bana bafite ikibazo nk’icyabo. Numva nta kibazo byakagombye kugutera rwose cyane ko wumva banafite iwabo ntawe uzavuga ko wataye abana hanze badafite aho bajya.
Ahubwo uri intwari ibyo wakoze bishobora bacye.
-
Ikigaragara n’uko iyi nkuru ari ibihimbano by’abanyamakuru ariko bifite akamaro kuko bituma haba debats kandi bikabera isomo abakora amakosa ateye kuriya kuko bibaho. Ariko biramutse iyi nkuru ari impamo, uyu mubyeyi yaba yarakoze amakosa yo guha rubanda bariya bana ndetse n’umuryango wabo kandi ejo azabakenera Imana nimara kubahindurira amateka, kandi niyo atabakenera n’urubyaro rwabo rwazakenerana. Jya ugira neza uceho wigendere kenshi inyungu zabyo ziba ziri imbere.Ikibazo nk’iki iyo kikurenze igisubizo s’ukubigira itangazo kuri radio no mu binyamakuru, akwiye ubwo bafite umuryango kuwushyikiriza icyo kibazo yabasanga cyangwa se yabandikira bakamufasha kubikemura ntabwo rwose bigoye. Hari n’igihe bene wabo b’abo bana baba bazi ko nta kibazo bamuteye kuko ibibazo bye yabigize ibanga. Batamufashije kandi, ubuyobozi nabwo nicyo buberaho.
-
-


text:
KANDA HANO UREBE VIDEO
Akenshi usanga abantu iyo bagikundana biba bishyushye , mbese aho buri wese aba yumva undi adahari ntabuzima. Ni byiza kuko uwo ukunda aguhora hafi mugahora mwishimana kandi munezerewe.
Mu buzima urukundo ni ingenzi, kandi umuntu akunda kugirango anezerwe, si ukugirango ashengurwe n’agahinda nk’uko bigaragara mu ngo nyinshi muri iyi minsi no hagati y’abakundana batararushinga.
Hagati aho ariko hari icyo wakora kugirango wirinde bene ako gahinda ushobora guterwa n’uko umukunzi wawe yakuretse , wirinda sinamenye hakiri kare.
1. Ni ngombwa ko abakundana bagomba kuganira uko biyumva mu mubano bafitanye:
Niba hari icyo umwe akora kigushimisha cyangwa kitagushimisha, mukakiganiraho, ntihagire uhisha uko yiyumva. Ibi ntabwo bivuga gushwana no kurakaranya, ahubwo ni ukugirana ikiganiro cyubaka kandi cyubahana, kugira ngo buri wese akosore ikitagenda.
2. Ni ngombwa ko abakundana bagomba gushyigikirana:
Ibi ni ngombwa cyane ku bantu bakundana, kwereka uwo mukundana ko uhari, umwumva, ushima cyangwa ushimishwa n’ibyo avuga cyangwa akora . Ibi bituma yumva ko wahamubera aramutse agukeneye.
3. Ni ngombwa kumenya gutetesha:
Gutetesha ntabwo byari bikwiye guharirwa abana gusa, buri wese kuri iyi si ashimishwa nuko yitaweho , uwo mukundana ugomba kumutetesha ukamuha umwanya wihariye kugira ngo umushimishe, niba hari icyo akunda ukakimukorera.
4. Ni ngombwa gushima no kumenya ibyiza biri ku muntu:
Byaba ku mubiri cyangwa n’ibindi akora byagushimishije, niba ari mwiza cyangwa yambaye neza, ukabimubwira, haba hari icyo yagukoreye cyiza nabwo ukabimubwira ukanabimushimira, ibi bituma umuntu yumva ko akunzwe kandi ashimwa n’uwo bakundana.
5. Ni ngombwa guhana umwanya:
Ibi bishatse kuvuga ko nk’iyo muhorana buri munsi, ni byiza ko buri wese abona umwanya we wihariye ahura n’inshuti ze. Buri wese akizera undi, mugahitamo umunsi cyangwa inshuro buri wese azajya afata umwanya wo kuba ari kumwe na bagenzi be cyangwa gukora ibindi akunda.
6. Ni ngombwa gukora ikibashimisha mwembi nk’abakunzi:
Gushaka ikintu kibahuza mwembi kandi mukunda ni ngombwa, byaba kujyana gusenga, gutemberana, kurebana films, gukorana sport runaka, kujyana muri massage, n’ibindi n’ibindi…
Ibi bituma mufata umwanya wo gukora ikibahuza kandi kibashimisha mwembi. Ibi byose hamwe n’ibindi bizagufasha kwiyubakira umunezero mu rugo iwawe.
Ku basore n’inkumi batararushinga , nimwumvireho, kuko kwita kuwo ukunda bitagarukira igihe mwarambagizanya gusa, ahubwo bikwiye kuba iby’akaramata kugirango umunezero uganze iwanyu
MUHIMPUNDU Chantal


text:
Siporo rusange izagere no mu midugudu- Minisitiri Uwacu
Minisitiri wa siporo n’umuco, Uwacu Julienne, yavuze ko siporo rusange ikwiye kugera no ku rwego rw’imidugudu.
Yabivuze nyuma ya siporo rusange yagiranye n’abanye Huye kuri iki cyumweru tariki ya 11 Gashyantare 2018.
Iyi siporo yitabiriwe na Minisitiri w’urubyiruko Rose Mary Mbabazi ndetse na Minisitiri w’ubutegetsi bw’igihugu, Francis Kaboneka.
Yitabiriwe kandi na Guverineri w’Intara y’Amajyepfo, Marie Rose Mureshyankwano, ndetse na Dr. Papias Malimba, umuyobozi wungirije muri kaminuza y’u Rwanda ushinzwe igenamigambi n’imiyoborere.
Minisitiri Uwacu, yagize ati "Siporo ya bose yatangiriye i Kigali twibwira ko ari bo babishoboye, ariko aho maze iminsi ngenda hanyeretse ko n’ahandi ari uko. Yitabiriwe cyane, ariko no ku mudugudu ntihazagire usigara."
Yakomeje avuga ko muri gahunda y’imyaka 7 ya Perezida w’u Rwanda harimo kubaka umunyarwanda ufite ubuzima buzima kandi ushoboye. Siporo rero ngo ni imwe mu nzira yo gutuma bigerwaho.
Minisitiri Julienne kandi yashimiye abanye huye ko bitabiriye Siporo ari benshi, anavuga ko bashobora kuba bafite rukuruzi yakuruye abayobozi bakuru benshi muri siporo.
Yagize ati "Ni ubwa mbere abaminisitiri batatu bahuriye muri siporo ya bose."
Uretse siporo yaranzwe no kwiruka ku birometero bigera muri bitanu, ndetse n’imyitozo ngororamubiri mu gihe cy’iminota 30, habaye n’igikorwa cyo gupima umuvuduko w’amaraso na diyabete ku babishaka.
Abaturage bo muri aka Karere baganira na Kigali Today, bose bahurije mu gushimira abayobozi baje kwifatanya na bo muri siporo ari benshi, banabizeza ko bazakomeza kwitabira iyi siporo ndetse no kuyikangurira bagenzi babo, kugira ngo barusheho kugira ubuzima bwiza n’imbaraga zo gukorera igihugu.


text:
SOBANUKIRWA BYINSHI KU MUBYIBUHO UKABIJE N’UBURYO BWO KUWIRINDA
Umubyibuho ukabije ubaho igihe umuntu yariye ibivumbikisho byinshi( calories) , kandi akaba adakora imyitozo ngorora ngingo cyangwa imirimo y’ingufu kugirango umubiri ukoreshe ibyinjiye mumubiri binyuze mubiribwa cyangwa mubinyobwa.
Umubyibuho ukabije ugaragazwa n’imiterere y’umuntu urebeye inyuma cyangwa hifashishijwe ibipimo turi bugaragaze hasi umubyibuho ukabije utera ingaruka zikomeye mubuzima ndetse ukaba watera n’ubundi burwayi nk’indwara z’umutima n’imitsi iyobora amaraso,Igisukari(Diyabete) ndetse n’urugimbu rwinshi(High cholesterol).
Iyi ndwara kandi iyo ititaweho ngo ikosorwe ishobora no kwica cyane ko ijyanisha nogutera izindi ndwara nyinshi.
Dore bimwe mu bishobora gutera umubyibuho ukabije.
Gukunda kurya ibintu bikungahaye ku mavuta ndetse n’ibinyamasukari iyo bibaye byinshi biteza umubyibuho ukabije kuko biba bikungahaye ku bivumbikisho.
Kutamenyereza bihoraho umubiriri imyitozo ngorora ngingo ndetse n’imirimo isaba ingufu.
Kutarya ibiribwa bikungahaye kuturemangingo kenshi dusanga mu mbuto n’imboga
Hari imiti imwe nimwe umuntu ashobora gufata ikamutera umubyibuho ukabije bitewe nimiterere ya nyiri kuyinywa.
Ushobora kandi kuyikomora kubo wakomotseho mugihe harimo uwagize iki kibazo uba ugomba kubyitaho, ukanitwararika, kuko bigufasha kugabanya ibyago byo kugira umubyibuho ukabije.
Kunywa bimwe mubisindisha kuko hari ibiba bikungahaye ku bivumbikisho, muri byo twavugamo nka Alcohol, n’ibindi.
Kurya ingano nyinshi y’ibiryo kandi n’ukore imirimo y’ingufu nabyo b yongera ibyago byo kugira umubibuho ukabije.
Kudakora imyitozo ngororangibgo ihoraho.
UBURYO BWO KURWANYA NO GUKUMIRA IZI NGORANE
Abantu bamwe bibwirako uburyo bwiza bwo kugabanya umubyibuho ukabije aruko wiyicisha inzara ariko siko biri.
Dore bimwe mu byagufasha kugabanya no kwirinda umubyibuho ukabije:
Kurya kukigero gikwiriye kandi ukarira kugihe kandi ukirinda kurya amavuta n’ibinyamasukari byinshi
Gukora imyitozo ngorora mubiri ihoraho
Kwimenyereza kurya imbuto n’imboga nibura kuri buri funguro.
Kumenya kwifatira ibipimo kugirango ujye umenya uko uhagaze bigufashe kwirinda : Aho ufata ibiro ufite ukabigabanya ubwikube kabiri bw’ uburebure bwawe.(BMI= Weight/height2) iyo usanze ufite guhera kuri mirongo itatu (30)kuzamura uba ufite ikibazo cy’umubyibuho ukabije bityo ukazibukira uburyo bwo kuwurwanya.
AHO BYAVUYE:
[email protected] agakiza.org


text:
Umuhanzi Jose Chamelone ari kumwe n’ umuryango bagiye gusura imva y’ umuvandimwe we Ak 47umaze imyaka 3 yitabye Imana.
Joseph Mayanja uzwi nka Jose Chameleone kuri uyu wa gatanu nibwo yasuye imva y’ umuvandimwe we Emmanuel Mayanja uzwi nka Ak 47 aho ashyinguye mu I Mityana.
Chameleone afatanyije n’ inshuti ze ndetse n’ abana be basuye aho ashyinguye bahakora isuku ndetse bamushyiraho indabyo ndetse bamuragiza Imana.
Twakwibutsa ko Ak 47 yitabye Imana taliki ya 16 Mata 2015 ubwo yagwaga mu cyogero agiye koga.


text:
Mu gihugu cyacu kuri uyu wa gatanu tariki ya 13 Mata 2018 ni bwo hashojwe ku mugaragaro icyumweru cy’icyunamo cyo kwibuka ku ncuro ya 24 Jenoside yakorewe Abatutsi mu Rwanda mu 1994. Ni muri urwo rwego akarere ka gicumbi nako kitabiriye iyi gahunda aho yabereye ku rwego rwa buri mudugudu naho ku rwego rw’akarere kikaba cyashorejwe mu murenge wa RUVUNE, akagari ka GASHIRIRA mu mudugudu wa NYARURAMA. Insanganyamatsiko iragira iti: “KWIBUKA TWIYUBAKA”.
Abayobozi bari bitabiriye umuhango wo gusoza icyumwero cy'icyunamo
Bamwe mu bayobozi bari bitabiriye, harimo KARAKE Ferdinand Intumwa ya Guverineri w’Intara y’amajyaruguru, Umuyobozi w’Akarere ka Gicumbi bwana MUDAHERANWA Juvenal, Umuyobozi w’Akarere Wungirije Ushinzwe Imibereho Myiza y’Abaturage Madame BENIHIRWE Charlotte, Inzego z’Umutekano mu karere ka Gicumbi ari bo Lt. Col. Isa Senono Umuyobozi w’Inkeragutabara na A.g DPC CIP Jean d’Amour Uwiringiyimana. Abandi ni Uhagarariye IBUKA mu Karere ka Gicumbi bwana KAMIZIKUNZE Anastase, imiryango yarokokeye muri NYARUTRAMA n’abaturage bo mu murenge wa RUVUNE. Babanje kunamira imibiri y'abatutsi 204 iruhukiye muri uru rwibutso rwa NYARURAMA
Abayobozi n'abahagarariye imiryango babunamira
Bamwe muri bo bishwe batwikiwe mu nzu, abandi baratemagurwa, abandi batabwa mu mazi ari bazima naho abandi bajugunywa mu mugezi wa Walufu nk’uko byagarutsweho n’umukecuru witwa MUKAGATARE Pascasia mu buhamya yatanze bw’akaga banyuzemo kugeza barokowe n’Ingabo zahoze ari iza RPA Inkotanyi. Yashoje ashimira Nyakubahwa perezida wa Repubulika Paul KAGAME wahagaritse Jenoside ndetse akaba yarabagejejeho imbere mu buryo bwose burimo amacumbi meza, kwiga kw’abana babo ndetse no kubonera incike akabando k’iminsi.
Uhagaragriye IBUKA yavuze ko icyatije umurindi Jenoside yakorewe abatutsimu Rwanda mu 1994, ari uko mu 1959, 1961, 1973 abantu bicaga abatutsi ntihagire uboneka wo kubacyaha. Yashimiye Nyakubahwa Perezida wa Repubulika Paul Kagame wagaruye ubumwe mu banyarwanda.
Umuyobozi w’akarere yavuze ko kwibuka ari urugendo ruzahiraho kuko Jenoside yakorewe abatutsi yateye intimba idasnzwe imitima y’abayirokotse. Yagarutse ku nsangamatsiko y’uyu mwaka ashimira Nyakubahwa Perezida wa Repubulika Paul Kagame n’Ingabo zahoze ari iza RPA wahagaritse jenoside akanagira uruhare rudasanzwe mu kongera kubanisha abanyarwanda .
Intumwa ya Guverineri yashimiye abanyagicumbi kuba hari intambwe bamaze gutera igaragara mu kurwanya ingengabitekerezo asaba abo ikigaragaraho kwisubiraho bagaha agaciro iyi minsi 100 basubiza amaso inyuma ngo barebe aho u Rwanda rwavuye, aho rugeze n’icyerekezo ruganamo kuko ntacyo bageraho. Yashoje asaba buri wese gusigasira ibyagezweho birimo ubumwe dufite, iterambere, ibikorwaremezo ndetse n’umutekano kuko ibi byose bigerwaho kuko uhari.
Abaturage bari bitabiriye ari benshi n'ubwo haramutse imvura
MUTUMWA Vincent
Public Relations, Media and Communication Officer
Gicumbi District
E-mail: mutumwa.vincent@gicumbi.gov.rw
Tel: +250 788487894


text:
Nyirabakunzi Agnes ni umwe mu barezi babirambyemo, uhamya ko akunda umwuga wamufashije kwibeshaho hamwe n’umuryango we mu myaka igera kuri 40 ishize.
Uyu mubyeyi w’imyaka 60 y’amavuko atuye mu Kagari ka Nyamugari, Umurenge wa Gasaka, akaba yigisha ku Rwunge rw’Amashuri rwitiriwe Mutagatifu Kizito ku Gikongoro, mu Karere ka Nyamagabe.
Yatangiye umwuga w’ubwarimu mu 1978 akimara gusoza amasomo y’imyuga muri Ecole Technique Feminine (ETF) ku Kibuye (ubu ni mu Karere ka Karongi) aho yize ibijyanye no kudoda, guteka n’isuku.
Yatangiriye akazi muri Ecole Familiale i Mushubi aho yigishaga abakobwa kudoda, guteka, gukora ubusitani, guhinga imboga, isuku, ubuzima bw’imyororokere n’ibindi.
Umwuga w’ubwarimu wamufashije kurera abana be neza
Mu kiganiro yagiranye na IGIHE , ubwo umunyamakuru yamusangaga mu kigo yigishaho, Nyirabakunzi yavuze ko umwuga we awukunda kuko ari wo akesha imibereho myiza ye n’umuryango we.
Umugabo bashakanye avuga ko yamusigiye abana batanu atangira inshingano zo kubarera wenyine mu 1996, umwuga w’ubwarimu yakoraga umufasha kubitaho, kubaha uburere no kubabonera ibyangombwa bakeneye.
Yagize ati “Urumva ko abana nakomeje kubarera njyenyine nkoresheje umushahara nkura mu burezi, nabareze neza kuko mfite uwize Kaminuza murihira n’abandi bize amashuri yisumbuye kandi nkabafasha kubaho neza. Akazi k’uburezi ndagakunda kandi kambeshejeho”.
Akomeza avuga ko kuba umwarimu byamuteye imbaraga zo kurera neza abana be atitaye ku nzitizi yagiye ahura nazo kuko yumvaga ko abana ba mwarimu bagomba kwiga kandi bakagira ikinyabupfura bakaba intangarugero mu bandi.
Yatoranyijwe nk’umwarimu w’indashyikirwa REB imugabira inka
Nyirabakunzi avuga ko gukunda ubwarimu no gukorana umurava akazi ke byamufashije kuzuza inshingano aza no guhabwa inka n’Ikigo cy’Igihugu cy’Uburezi, REB, mu mwaka wa 2015.
Ati “Nagize umugisha mpabwa inka nk’umwarimu w’indashyikirwa, mu mwaka wa 2015 nibwo REB yampembye; byatangiriye ku kigo nigishaho abarimu barantora, tujya ku murenge no ku karere barantora mpabwa inka nziza y’imbyeyi, ubu yabyaye inyana ngiye kuyitura muri iyi minsi”.
Uyu mwarimukazi ubirambyemo avuga ko akunda umwuga we kuko umutungiye umuryango
Bimwe mu byo avuga byamufashije kuba indashyikirwa harimo kwirinda gukererwa cyangwa gusiba akazi nta mpamvu, kwigisha neza no gutsindisha, kuba atarihanangirizwa na rimwe kubera amakosa yo mu kazi no kubana neza na bagenzi be.
Mu rwego rwo kwibeshaho no gushyira mu bikorwa ibyo yize, iyo abonye umwanya adoda imyenda akoresheje icyarahani, arafuma, akora umutsima ukoreshwa mu bukwe (Gậteau de marriage), ateka amandazi n’ibindi bimufasha kwinjiza amafaranga.
Mu gihe cyabo umukobwa watwaraga inda yashoboraga kwirukanwa ku kazi
Nyirabakunzi avuga ko muri iki gihe imyitwarire ya bamwe mu bakobwa iteye impungenge kuko usanga bishora mu ngeso mbi n’ubusambanyi bikabaviramo gutwara inda zitateguwe.
Kuri we asanga hari ubwo biterwa n’abakobwa batiyakira uko bari bigatuma bagwa mu bishuko. Avuga ko mu gihe cyabo gutwara inda byari icyaha gikomeye ndetse n’umwarimukazi watwaraga inda yahitaga yirukanwa mu kazi, bigatuma bitwararika bikomeye.
Ati “Kuri ubu rero ubona abana b’abakobwa baragize ubwigenge burenze, ugasanga umwana ntatinya ibizamubaho cyangwa ngo atinye ababyeyi. Inama nabagira ni uko iyo umukobwa yifashe neza akagira uburere bwiza icyo ashaka kugeraho akigera, ntihagire umutera ubwoba ngo azabura umugabo, niyitwara neza azabona umukunda kandi azagira ejo hazaza heza”.
Kurera umwana ukiri muto kugeza avuyemo umuntu ukomeye bihora bimukora ku mutima
Nyirabakunzi Agnes avuga ko icyamushimishije mu buzima kandi kikimunezeza ari ukubona yigisha umwana muto utazi kuvuga neza cyangwa kwandika, agakura akaba umuntu ukomeye.
Yagize ati “Icyanshimishije ni uko turera abana bagakura pe, kuko nta mwaka ntigishijemo, no mu wa mbere narahigishije none ubundi mu wa gatandatu; ariko icyiza ni uko urera umwana akiri muto ukabona aragenda akura wajya kubona ukabona ni umuyobozi, ni umubyeyi kandi aho muhuriye akavuga ati ‘dore mwarimu wanjye’; ikidushimisha ni uko turera abakura”.
Zimwe mu nzitizi avuga zibangamira umwuga w’ubwarimu muri iki gihe harimo umushahara wa mwarimu ukiri muto ugeranyije n’uko ibiciro bihagaze ku isoko, akifuza ko inzego zibishinzwe zabyitaho by’umwihariko.
Ikindi ni ibikoresho bidahagije bibafasha gukoza umwuga wabo ndetse no kuba hari abana baba badafite ibyangombwa bihagije bibafasha kwiga neza bigatuma mwarimu atamwigisha uko bikwiye ngo afate.
Kuri ubu Nyirabakunzi Agnes ni umwarimu muri GS St Kizito Gikongoro, yigisha isomo ry’ubumenyi n’ikoranabuhanga riciriritse.
Avuga ko atuye mu nzu ye bwite kandi abasha kubona ibitunga abana be bakiga kandi bakambara neza.
Nyirabakunzi Agnes arimo afasha abana mu masomo
Nyirabakunzi avuga ko gukunda ubwarimu no gukorana umurava akazi ke byamufashije kuzuza inshingano aza no guhabwa inka
Nyirabakunzi anezezwa no kubona yigisha umwana muto agakura akaba umuntu ukomeye
Zimwe mu nzitizi avuga zibangamira umwuga w’ubwarimu muri iki gihe harimo umushahara wa mwarimu ukiri muto ugeranyije n’uko ibiciro bihagaze ku isoko
[email protected]


text:
Gen Rwarakabije arashinja abo ashinzwe kurya ruswa
Imivugire ishingiye ku ijambo riherekejwe no kutamenya niyo ikurura amakimbirane mu nzego runaka za Leta.Ikindi raporo ya munyangire munyage umwanya ariho nayo niyo turufu ya ruswa ikomeje kuvugwa mu rwego rushinzwe ifungwa n'abagororwa.Amateka aherekejwe n'ikinyoma cya politiki abyara urwangano rudashira mu banyarwanda.Umwe mu bantu twaganiriye ariko akanga ko izina rye ryatangazwa yantangarije ko ikintu kitwa gereza mu Rwanda kibamo ibibazo byinshi kuko bafata umufungwa nk'umuntu warangirijwe ubuzima bwe,bakamufata nkaho atazongera kugaruka muri sosiyete nyarwanda.
Rwarakabije umuyobozi w'amagereza mu Rwanda
Bamwe twaganiriye bahera nko mu gihe cyo muri 1990 igihe bafubgaga abo Leta yitaga ibyitso.Umucungagereza wavuganaga n'umuntu wari ukurikiranyeho icyaha cyo kuba icyitso agafatwa yahanwaga kurenza ukiregwa.Bamwe mu bacungagereza baregwaga na bagenzi babo bikabaviramo ibibazo bikomeye.FPR ifashe ubutegetsi gereza wasangaga 98% bari abakurikiranyweho icyaha cya jenoside yakorewe abatutsi mu 1994.Uko imyaka yagiye ishira gereza zagiye zihurizwamo abantu bakoze ibindi byaha.Ubu rero mu rwego rushinzwe urwego rwaza gereza aho kubakira kukazi bubakiye kurwangano.Gen Paul Rwarakabije we ubwe yemeza ko bamwe mubo ashinzwe barya ruswa wamubaza umubare wabafatiwemo ntawutange.
Ese ubundi umucungagereza ruswa yaka igamije iki?umucungagereza ruswa ayaka ryari?niba koko ruswa iri mu bacungagereza byaba biteye agahinda.Gen Rwarakabije ati:Bamwe mu bacungagereza baracyavugwaho ruswa.Ubutegetsi bu isi yose nta nahamwe bemera ruswa kuko imunga iterambere ryabyo.Mu Rwanda hari inzego nyinshi zahagurukiye kuyirwanya ,ariko biranga bikadogera ikavuza ubuhuha.Ikindi cyagaragaye cyanze gucika ni akarengane kamaze kugariza bamwe bo mu nzego za Leta bityo bikaba aribyo bibyara icyuho n'inzira yibusamo ya ruswa.
Niba umuntu afungiwe icyaha yakoze hari uburengamzira yambuwe ,ariko hari ubwo afite bwo gusura umuryango we.Umufungwa niyimwa uburenganzira nuwo mumuryango we akimwa ubwo kumusura azaca mu zindi nzira zo kumugeraho.Inzego nkuru z'ubuyobozi bwa magereza hamwe na za maneko zabwo zitwara nabi ku bantu baba baje gusura abantu babo bafunzwe.
Ikimaze kugaragara maneko ziba kumagereza nizo zirya ruswa kuko nizo zitanga uburengazira ku mufungwa uganira n'uwamusuye.Aha rero iyo izo za maneko zikanzeko umucungagereza yazibonye zikoresha bwa bubasha zikamuteranya kwa Diregiteri wa gereza kwisobanura bikanga byarimba akanifashisha umwe mu basuye kugirango icyaha cyuzure.Mbahe urugero rwagaragaye mu buryo bubabaje.Umushinjacyaha witwa Kamagaju Beatrice yari akurikiranyeho Rutayisire Joseph wari waragonze abantu akabica atagira premis niyo yiswe ko azanye ikaba ari inkorano yo mu gihugu cy'u Burundi ,ariko Ngoga Martin wari umushinjacyaha mukuru yiyambaje uwaregwaga ,aba ariwe uba umutangabuhamya.
Niba ubuyobozi bw'ikigo cy'igihugu gishinzwe amagereza mu Rwanda kikemera ko harimo ruswa mu bacungagereza barakora iki ngo icike?mbere yo guhiga ruswa nibabanze bace akarengane.Uwabaza Gen Rwarakabije hamwe na bagenzi be bafatanyije kuyobora R.C.S impamvu ivugwamo ruswa bagusubiza iki?S/Lt Deo Mudacyahwa yakoreraga kuri gereza ya Nyanza yakubise umuntu aramuzambye cyane ariko Gen Rwarakabije yaje kumwimurira kuri gereza ya Gasabo ibarizwa Kimironko.Iki kibazo cy'uyu mu cungagereza wo mu rwego rwa ofisiye n'imyitwarire ye igayitse niyo ikenewe na Gen Rwarakabije hamwe na bagenzi be cyangwa gukubita no gukomeretsa nabyo biremewe muri R.C.S bazabitubwire tubimenyeshe abanyarwanda.
Kuva tariki ya 22 ukwakira 2015 ubwo Gen Rwarakabije yakoraga ikiganiro n'itangazamakuru akavugako mu bacungagereza harimo abafatiwe mu cyuho cya ruswa,twatangiye iperereza ngo tumenye uko bihagaze.Bamwe mu bacungegereza twaganiriye bakanga ko amazina yabo yatangazwa kubera impamvu z'umutekano wabo badutangarije ko muri R.C.S harimo ikibazo gikomeye gishingiye kunzira z'akarengane.Umwe ati:Abari basanzwe muri aka kazi ntabwo bahawe amapeti nkuko byateganywaga.Hari ababaye abasirikare basezerewe bagana akakazi nta mapeti yarariho icyo gihe.Amapeti yazanywemo ahabwa abantu baje bari mu rwego rwo gukandagira abasanzwe mu kazi kugeza naho agutukira imbere y'abaturage baje gusura imiryango yabo ifunze.
Twababajije niba ibyo bibazo byaba byaragejejwe ku nzego zibakuriye?Umwe ati:Aha ni ukwibombarika ngo utirukanwa cyangwa ugafungwa.Twababajije ku kibazo cya ruswa ibavugwamo?Badusubiza batubwiye ko ruswa hari abayaka .Twababajije abakwa ruswa icyo baba bashaka?Badusubiza badutangarije ko hari igihe umuntu ashobora kuza yakererewe kugemura akaba yatanga akantu kandi gahabwa abafande kuko nta mucungagereza utari ofisiye wakwakira ruswa ,kuko nibo batanga uruhushya rwo kwinjira cyangwa gusohoka mu gipangu cya gereza.
Gen Rwarakabije ati:"Ntiduhakana ko kiriya kibazo cyo kwaka "akantu" ku bacungagereza gihari kuko hari ibimenyetso byagiye bigaragara kandi hakaba hari n’ababihaniwe".Gen Rwarakabije yatanze urugero rw’umucungagereza uherutse gutorokesha umugororwa yabanje kumwambika imyenda ya gicungagereza mu rwego rwo kuyobya uburari ndetse na we baratorokana nubwo nyuma yafashwe akaba afunze.Gen Rwarakabije ati:Akomeza avuga ko igikorwa nka kiriya kitakozwe ku buntu, abivuga ashingiye ku makuru yagiye agera kuri R.C.S mu gihe hakorwaga iperereza kuri icyo kibazo.
Gen Rwarakabije ati:Urundi rugero yatanze, ni urw’abacungagereza basaka abantu bagemurira abagororwa, aho ngo babareka bagahitisha ibindi bintu bitari ibyo kurya.Umwe muri ba ofisiye batunzwe agatoki na bo bakuriye tuganira nawe yanze ko amazina ye yatangazwa kubera impamvu z'umutekano we ,maze agira ati: "Umucungagereza asaka umuntu, akarenza amaso kuri terefone cyangwa amafaranga avanze muri ya ngemu, tukaza kubifatana abagororwa nyuma. Bihita bigaragara ko hari icyihishe imyuma".Ibi ngo ni ibintu bibabaje bigaragaza kubura ubunyangamugayo kuri bamwe mu bacungagereza ari yo mpamvu bigomba kurwanywa bigacika.Uwo mucungagereza wo muri urwo rwego rwa ofisiye yantangarije ko hari abakora amakosa nkayo yose yo guteshuka kunshingano bakaba barafatiwe ingamba zo kubakumira kuko arinayo nzira ya ruswa.
Twamubajije ikibazo kivugwa hagati mu bacungagereza cyo kuba harimo igitugu no kuregana hagamijwe kwikiza bagenzi babo baba batumvikana icyo yaba abiziho?Ajya kunsubiza yagize ati:Ahari abantu ntabwo habura uruntu runtu gusa dushyiramo imbaraga zo kubereka ko dukorera igihugu kimwe kandi cyacu ko nabatanga raporo ahandi barenze urwego rubari hafi ko ari amakosa ko byafatwa nk'ubugambanyi.
Yasoje atwizeza ko ubu gereza ya Muhima bafashe ingamba zo gutanga serivise nziza yaba ku bafungwa ,hamwe no kubaza gusura imiryango yabo.Niba rero bizwi ko ruswa ari ikibazo kimunga iterambere ry'igihugu nihafatwe ingamba zica akarengane bityo izaba ibuze amayira.
Kimenyi Claude


text:
Hari abahungu bamwe na bamwe bijya bisa n’aho bibagora cyane kuba babasha kwiteretera umukobwa kandi akemera kuko hari n’abo usanga bavuga ngo bo ntibahiriwe no gukunda,ariko hari ubwo usanga biterwa n’uko babikora nabi.
Iyo uhuye n’umukobwa bwa mbere ukamubenguka uzakoreshe ubu buryo buzakugeza ku rukundo rurambye.
1.Iki nicyo kintu cya mbere k’ingenzi uba ugomba kubanza kumenya mbere ya byose.
Gufata umwanya wo kwitegereza uwo mukobwa ushakaho ubucuti cyangwa ukamuganiraho n’umuntu waba amuzi neza ariko ukabikora mu ibanga kugira ngo atabimenya kuko iyo abimenye byose biba bipfuye.
2.Iyo umaze gushima rero , ushaka uburyo mwazaganira agahe gato ku uzima buisanzwe kandi ukirinda kuvuga menshi kandi ukirinda no kumwereka ko hari icyo umuteganyaho.
3. Nimumara kumenyana muri make, hazakurikiraho gusangira ibitekerezo no kurushaho kumenyana, mukava mu by’ubuzima busanzwe ahubwo mukaganira ku buzima bwanyu bwite. Gusa ibyo biganiro ntibigomba kuba amaso ku yandi ahubwo ushobora kwifashisha telephone, e-mail, facebook n’ibindi.
4.Kuri iyi nshuro ho biba bisa naho byaciyemo kuko muba mutangiye kwiyumvanamo,mwifuza kumarana igihe kirekire muganira cyangwa se murebana akana ko mu ijisho.
5. Nyuma muba mugeze ku rwego rwo kuzuzanya kandi umukobwa aba yaramaze kwemera maze urukundo rukaba rurubakitse byimazeyo. Icyo gihe muzatangira kumva ko atari ngombwa kuganira ku rukundo gusa ahubwo mugatangira kubakana no mu bindi bitekerezo. Iyi ntambwe ni yo ya nyuma.
Nizere ko ubaye wagiraga ikibazo nk’iki mu rukundo,ubonye inzira zagufasha kwemeza uwo wakunze,gerageza uzabona igisubizo nyacyo mu rukundo rwawe.


text:
Umuhanzi Safi Madiba, umwe mu basore batatu bagize itsinda rya Urban Boys akaba ari numwe mu byamamare nyarwanda bimaze igihe bigarukwaho n’abantu benshi batandukanye hano mu Rwanda cyane cyane bitewe n’ubukwe yakoze mu minsi ishize bwavuzweho n’abantu batari bake. Ni ubukwe butagaragayemo umusore Nizzo baririmbana mu itsinda rimwe rya Urban Boys, ibi bikaba byaraateye benshi kwibaza impamvu ndetse bamwe bakanakeka ko baba baragiranye amakimbirane.
Mu masaha make ashize, Safi Madiba amaze gutangaza impamvu nyakuri Nizzo atagaragaye mu bukwe bwe. Ni mu kiganiro amaze kugirana na Radio Rwanda muri Samedi Detente aho yatangaje ko atari guha ubutumire Nizzo kuko ari umuvandimwe we kandi abavandimwe bafatanya gutegura gahunda zabo yongeyeho ko impamvu Nizzo atageze mu bukwe bwe aruko yari afite izindi gahunda ze bwite yari yagiyemo. Mu magambo ye bwite Safi Madiba yagize ati:“Nizzo ni umuvandimwe wanjye kandi abavandimwe bafatanya gutegura gahunda zabo. Nizzo twafatanyije gutegura iby’ubukwe bwanjye. Sinari kumuha ubutumire nk’umuvandimwe wanjye. Na Humble Jizzo nubwo yanyambariye ntabwo nigeze muha ubutumire kuko nawe ari umuvandimwe wanjye. Nkekako impamvu Nizzo atageze mu bukwe bwanjye aruko yarari muri gahunda ze bwite”.


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Thursday, March 1, 2012
Uburyo bwo gutegura icyumba bigatuma abakora imibonano mpuzabitsina baryoherwa kurushaho
Ubusanzwe abashakanye byemewe n’amategeko bemerewe ndetse cyane gukora imibonano mpuzabitsina igihe bashakiye ntawe ubahagaze hejuru cyangwa se ntacyo bikanga. Gusa usanga kenshi abakora imibonano mpuzabitsina hari ubwo bataryoherwa bitewe n’igihe cyangwa n’aho bakorera imibonano mpuzabitsina.
Gutegura neza icyumba ngo biri mubituma imibonano mpuzabitsina iryohera abayikora kurushaho. Dore ibintu bitandatu wakorera icyumba cyawe kugirango kirusheho kugushimisha igihe ukora imibonano mpuzabitsina.
1. Gukoropa cyangwa guhanagura kenshi.
Zirikana ko icyumba cyawe atari icyo kujugunyamo imyanda. Igihe umaze kurya cyangwa gufunukura ibintu bishyashya waguze, ugomba guhita wegeranya utwo dukarita ndetse n’udusigazwa tw’ibyo umaze kurya maze ukadushyira aho twagenewe. Byaba byiza kandi uteretse agapuberi gato mu cyumba cyawe kugirango igihe wumva udashaka gusohoka ujugunyemo akanda ariko ukihutira guhita ubikuramo kugirango utaza kwibagirwa hato umukunzi wawe akaza gusanga kuzuye imyanda maze ibyishino yari agufitiye bigahita bigabanuka. Kuba icyumba kirangwamo ivumbi cyangwa se akavuyo k’ibintu, ni ikintu gikabije gishobora gutuma uwo mugiye gukorana imibonano mpuzabitsina atishima kuko mu bintu bishobora gutuma inshuti yawe irushaho ku gukunda isuku iri mu bya mbere.
2. Guhoza ibintu kuri gahunda
Niba ushaka ko umukunzi wawe azahora yifuza kwinjira mu cyumba cyawe yishimye kandi akumva amerewe neza, irinde kuba wasiga udashashe, kuba wakwandarika ibintu yaba imyenda cyangwa se inkweto kandi byibura ukanyuzamo itorosho gatatu ku munsi. Ibi bizatuma umukunzi wawe azajya ahora yifuza kuruhukira mu cyumba cyawe ndetse n’igihe mukorana imibonano mpuzabitsina abe yumva yisanzuye. Kandi ibi ni ibintu byoroshye kabone n’iyo waba ukora akazi buri munsi wagakwiye kwiha byibura iminota 10 yo kwita ku cyumba cyawe.
3. Urumuri rwiza rw’itara
Urumuri rw’itara rushobora kugushwanisha n’umukunzi wawe. Nta muntu n’umwe wifuza gukora imibonano mpuzabitsina ameze nk’uri ku karubanda keretse indaya. Ni ngombwa ko ugira itara rifite urumuri ruke cyane kandi rw’ibara riryoshye rinyuranye n’amabara y’amatara tumenyereye, bitabaye ibyo bizagusaba kuzimya amatara kugirango umukunzi wawe atagira igihunga, nyamara nabwo ntabwo uzaryoherwa kuko ibyiza ni uko mwakora umureba umubiri wose kugirango akomeze akuryohereze. Niyo mpamvu ugomba gushaka itara ry’urumuri ruke kandi rwaka ibara rinyuranye n’ibara risanzwe ry’amatara.
4. Guhinduranya amashuka kenshi
Si ngombwa ko ugurira amashuka menshi icyarimwe hato umukunzi wawe atazayamenyera ntagire icyo amubwira. Ushobora kujya unyarukira mu isoko umutunguye ukagura nk’ishuka y’akabara keza ukaza ukayibika maze ukazamucunga ukayisasa maze yahahinguka agasanga agashuka atari azi. Ibi bizatuma akongerera urukundo kuburyo n’imibonano mpuzabitsina yanyu izaryoha kuko muzaba mufitanye urugwiro. Ushobora no kugura amashuka menshi ukayahisha ukazajya umutungura ukayahishura ugasasa, gusa ibi si byiza cyane kuko ushobora kujya ubona utundi twiza mwisoko ntutugure kuko hari andi menshi mu rugo utinya ko azakubana menshi.
5.Kongeramo amarangi
Kongera irangi mu cyumba cyawe igihe ubona iryari ririmo ritangiye kugaragara nabi ni kimwe mu bintu bituma umukunzi wawe akomeza gukunda icyumba cyawe. Ushobora no kujya uhindura iri rangi igihe irisanzwemo ubona rishobora kuba rirambiranye. Ibi bizatuma umukunzi wawe buri gihe azahora yiteguye kureba udushya duhora mu cyumba cyawe bityo ahore yishimira kuba mwahakorera imibonano mpuzabitsina kuko ntacyo azaba ahanenga.
6. Kongeramo utuntu n’utundi
Imitako yo mucyumba nk’indabo, udupupe cyangwa utundi dutako, agatambaro ko ku meza bigomba guhora bihinduka kandi bigahabwa amabara akurura urukundo ni ukuvuga agira icyo asobanura cyiza mu rukundo. Radio na Televiziyo nabyo ni bimwe mu bishobora gutuma umukunzi wawe akomeza kukwemera. Aha ni ukuvuga amashene menshi ya televiziyo, filimi nshyashya cyangwa indirimbo nshyashya niba ari byo akunda. Ibi bizagufasha kumurangaza no kumugotesha vuba kuburyo igihe cy’imibonano mpuzabitsina kizagera wamuteguye kandi gutegura umuntu ni cyo kintu cya mbere kiryoshya imibonano mpuzabitsina.
Gutegura neza icyumba ngo biri mubituma imibonano mpuzabitsina iryohera abayikora kurushaho. Dore ibintu bitandatu wakorera icyumba cyawe kugirango kirusheho kugushimisha igihe ukora imibonano mpuzabitsina.
1. Gukoropa cyangwa guhanagura kenshi.
Zirikana ko icyumba cyawe atari icyo kujugunyamo imyanda. Igihe umaze kurya cyangwa gufunukura ibintu bishyashya waguze, ugomba guhita wegeranya utwo dukarita ndetse n’udusigazwa tw’ibyo umaze kurya maze ukadushyira aho twagenewe. Byaba byiza kandi uteretse agapuberi gato mu cyumba cyawe kugirango igihe wumva udashaka gusohoka ujugunyemo akanda ariko ukihutira guhita ubikuramo kugirango utaza kwibagirwa hato umukunzi wawe akaza gusanga kuzuye imyanda maze ibyishino yari agufitiye bigahita bigabanuka. Kuba icyumba kirangwamo ivumbi cyangwa se akavuyo k’ibintu, ni ikintu gikabije gishobora gutuma uwo mugiye gukorana imibonano mpuzabitsina atishima kuko mu bintu bishobora gutuma inshuti yawe irushaho ku gukunda isuku iri mu bya mbere.
2. Guhoza ibintu kuri gahunda
Niba ushaka ko umukunzi wawe azahora yifuza kwinjira mu cyumba cyawe yishimye kandi akumva amerewe neza, irinde kuba wasiga udashashe, kuba wakwandarika ibintu yaba imyenda cyangwa se inkweto kandi byibura ukanyuzamo itorosho gatatu ku munsi. Ibi bizatuma umukunzi wawe azajya ahora yifuza kuruhukira mu cyumba cyawe ndetse n’igihe mukorana imibonano mpuzabitsina abe yumva yisanzuye. Kandi ibi ni ibintu byoroshye kabone n’iyo waba ukora akazi buri munsi wagakwiye kwiha byibura iminota 10 yo kwita ku cyumba cyawe.
3. Urumuri rwiza rw’itara
Urumuri rw’itara rushobora kugushwanisha n’umukunzi wawe. Nta muntu n’umwe wifuza gukora imibonano mpuzabitsina ameze nk’uri ku karubanda keretse indaya. Ni ngombwa ko ugira itara rifite urumuri ruke cyane kandi rw’ibara riryoshye rinyuranye n’amabara y’amatara tumenyereye, bitabaye ibyo bizagusaba kuzimya amatara kugirango umukunzi wawe atagira igihunga, nyamara nabwo ntabwo uzaryoherwa kuko ibyiza ni uko mwakora umureba umubiri wose kugirango akomeze akuryohereze. Niyo mpamvu ugomba gushaka itara ry’urumuri ruke kandi rwaka ibara rinyuranye n’ibara risanzwe ry’amatara.
4. Guhinduranya amashuka kenshi
Si ngombwa ko ugurira amashuka menshi icyarimwe hato umukunzi wawe atazayamenyera ntagire icyo amubwira. Ushobora kujya unyarukira mu isoko umutunguye ukagura nk’ishuka y’akabara keza ukaza ukayibika maze ukazamucunga ukayisasa maze yahahinguka agasanga agashuka atari azi. Ibi bizatuma akongerera urukundo kuburyo n’imibonano mpuzabitsina yanyu izaryoha kuko muzaba mufitanye urugwiro. Ushobora no kugura amashuka menshi ukayahisha ukazajya umutungura ukayahishura ugasasa, gusa ibi si byiza cyane kuko ushobora kujya ubona utundi twiza mwisoko ntutugure kuko hari andi menshi mu rugo utinya ko azakubana menshi.
5.Kongeramo amarangi
Kongera irangi mu cyumba cyawe igihe ubona iryari ririmo ritangiye kugaragara nabi ni kimwe mu bintu bituma umukunzi wawe akomeza gukunda icyumba cyawe. Ushobora no kujya uhindura iri rangi igihe irisanzwemo ubona rishobora kuba rirambiranye. Ibi bizatuma umukunzi wawe buri gihe azahora yiteguye kureba udushya duhora mu cyumba cyawe bityo ahore yishimira kuba mwahakorera imibonano mpuzabitsina kuko ntacyo azaba ahanenga.
6. Kongeramo utuntu n’utundi
Imitako yo mucyumba nk’indabo, udupupe cyangwa utundi dutako, agatambaro ko ku meza bigomba guhora bihinduka kandi bigahabwa amabara akurura urukundo ni ukuvuga agira icyo asobanura cyiza mu rukundo. Radio na Televiziyo nabyo ni bimwe mu bishobora gutuma umukunzi wawe akomeza kukwemera. Aha ni ukuvuga amashene menshi ya televiziyo, filimi nshyashya cyangwa indirimbo nshyashya niba ari byo akunda. Ibi bizagufasha kumurangaza no kumugotesha vuba kuburyo igihe cy’imibonano mpuzabitsina kizagera wamuteguye kandi gutegura umuntu ni cyo kintu cya mbere kiryoshya imibonano mpuzabitsina.
Subscribe to: Post Comments (Atom)


text:
INGINGO YO KU GIFUBIKO | ESE WIFUZA KWIGA BIBILIYA?
Kuki wagombye kwiga Bibiliya?
Intego y’ubuzima ni iyihe?
Kuki duhura n’imibabaro kandi tugapfa?
Igihe kizaza kiduhishiye iki?
Ese Imana inyitaho?
Ese waba waribajije ibibazo nk’ibyo? Niba warigeze kubyibaza, si wowe wenyine. Abantu bo hirya no hino ku isi bajya bibaza ibibazo by’ingenzi mu buzima. Ese ushobora kubibonera ibisubizo?
Hari abantu babarirwa muri za miriyoni bemeza ko babibonye. Kuki babyemeza? Ni uko babonye muri Bibiliya ibisubizo bibanyuze by’ibibazo bibazaga. Ese wifuza kumenya icyo Bibiliya ibivugaho? Niba ubyifuza, Abahamya ba Yehova * bashobora kubigufashamo, bakakwigisha Bibiliya ku buntu.
Ni iby’ukuri ko hari abantu ubwira ibyo kwiga Bibiliya bakavuga ko nta mwanya bafite, ko ikomeye cyangwa ko batakwiyemeza ibyo badashoboye. Ariko hari abandi batabibona batyo, bakishimira uburyo bwose babonye bwo kwiga Bibiliya. Reka dusuzume ingero nke:
“Nagiye mu Bagatolika, mu Baporotesitanti, mu Basiki, mu Babuda kandi niga tewolojiya muri kaminuza. Nyamara ibibazo byinshi nibazaga ku Mana nari narabiburiye ibisubizo. Nyuma yaho hari Umuhamya wa Yehova waje kunsura. Nashimishijwe cyane n’ibisubizo bishingiye kuri Bibiliya yampaye, maze nemera ko anyigisha Bibiliya.”
—Gill, wo mu Bwongereza.
“Nibazaga ibibazo byinshi birebana n’ubuzima, ariko sinanyuzwe n’ibisubizo pasiteri wo mu idini nabagamo yampaye. Icyakora hari Umuhamya wa Yehova wanshubije ibyo bibazo akoresheje Bibiliya gusa. Igihe yambazaga niba nifuza kumenya byinshi kurushaho, namushubije ko mbyifuza kandi ko mbyishimiye.”
—Koffi wo muri Bénin.
“Nari mfite amatsiko yo kumenya imimerere abapfuye barimo. Numvaga ko abapfuye bashobora kugirira nabi abazima. Kubera ko nifuzaga kumenya icyo Bibiliya ibivugaho, Umuhamya wari incuti yanjye yatangiye kunyigisha Bibiliya.”
—José wo muri Burezili.
“Nageragezaga gusoma Bibiliya ariko sinyumve. Nyuma yaho Abahamya ba Yehova baransuye, maze bansobanurira neza ubuhanuzi butandukanye bwo muri Bibiliya. Nashakaga kumenya byinshi kurushaho.”
—Dennize wo muri Megizike.
“Nibazaga niba koko Imana inyitaho. Ni yo mpamvu niyemeje gusenga Imana ivugwa muri Bibiliya. Bukeye bwaho, Abahamya baje iwanjye maze nemera ko banyigisha Bibiliya.”
—Anju wo muri Nepali.
Izo nkuru z’ibyabayeho zitwibutsa amagambo Yesu yavuze agira ati “hahirwa abazi ko bakeneye ibintu byo mu buryo bw’umwuka” (Matayo 5:3). Koko rero, abantu bavukana icyifuzo cyo kumenya Imana kandi ni yo yonyine ishobora kubafasha kugera ku byo bifuza binyuze ku Ijambo ryayo Bibiliya.
None se kwiga Bibiliya bikorwa bite? Bizakugirira akahe kamaro? Ibyo bibazo birasubizwa mu ngingo ikurikira.
^ par. 8 Bibiliya igaragaza ko izina ry’Imana ari Yehova.


text:
Amakanzu wakwambara mu birori bisoza umwaka
Muri iyi minsi hari ni igihe cy’iminsi mikuru itandukanye irimo iy’imiryango, amakwe, za anniversaires n’ibindi. Ni igihe rero kurimba biba byitaweho. dore amwe mu makanzu wakwambara muri ibyo birori :
Ikanzu irangaye hejuru cyangwa bita off shoulder
Ikanzu ngufi itaratse gahoro ariko isumbana
ikanzu itaratse buhoro, iyi kuko isa nk’isanzwe cyane, washyiraho broche kugira ngo ube urimbye.
Ikanzu ngufi itaratse ifite hejuru hasanzwe
Ayo ni amakanzu rero ari kwambarwa muri iyi minsi y’ibirori bisoza umwaka.
pamela
photos : google


text:
Monthly Archives: February 2016
Umwami wa bami wa baroma yahinduye iminsi
Buri myaka ine, ikirangaminsi dukoresha cyiyongeraho umunsi umwe mu kwezi kwa kabiri. imyaka ifite inyongera yaje gute, cyangwa yaje kuba umugenzo kuri benshi gute? Reka turebere hamwe ibintu bitanu bidasanzwe biranga itariki ya 29 z’ukwa kabiri.
Ubuhanuzi bwa Hakizimana Jean Bosco,bwaba burimo imvange?
Ku italiki ya 05/06/2015, twabagejejeho ubuhanuzi bwa Bosco Hakizimana wavuze ko Papa François azasura igihugu cya Uganda ariko agishingura ikirenge muri icyo gihugu, mu Rwanda hakaba intambara. Uyu munsi ku italiki ya 27/11/2015 nibwo papa Fançois arasesekara muri Uganda avuye mu gihugu cya Kenya yasuye mu ntangiriro z’iki cyumweru, abasomyi benshi ba veritasinfo bakaba baradusabye ko twakongera kubagezaho iyo nkuru y’ubuhanuzi bwa Bosco Hakizimana; ni mwisomere uko ubwo buhanuzi yabutanze.
Rwanda : inzara iravuza ubuhuha mu ntara y’iburasirazuba”Inzara mu buhanuzi”Igice cya 1-3,ni cya (4) cy’ubuhanuzi!
Abaturage barimo gusuhuka berekeza I Bugande kubera inzara yibasiye iyo ntara. Uretse iburasirazuba gusa, nkuko bigaragalira buri wese utuye hano mu rwa Gasabo, inzara irimo kuvuza ubuhuha hafi impande zose z’igihugu aho Leta ya FPR ivuga ko ayo mapfa yatewe n’izuba ryacanye cyane cyane mu Turere twa Nyagatare, Kayonza, Kirehe na Rwinkwavu ho mu ntara y’uburasirazuba. Andi mapfa akaba yumvikana mu ntara y’amajyepfo mu bice by’amayaga I Nyanza, Ruhango na Kamonyi basanzwe bazwiho kweza igihingwa cy’imyumbati, bavuga ko imyumbati yabo yajemo indwara bita »Kabore ». Bamwe mu baturage batuye muli utwo turere, dore ko nabakihabarizwa bavuga ko ari ukubura aho berekeza, bakaba baratangiye gusuhuka bajya gushakira imibereho hanze mu bihugu by’ibituranyi.
Integenke z’Abakiranutsi nizo mbaraga zabanyabyaha!
23rd FEB,2016 njyanwa mu iyerekwa maze mbona abagabo (3) bo mu bwoko bwa magigiri bahawe umurimo wo guhiga no kwica umuhanuzi Majeshi Leon,mbona bananiwe kumubona maze umwakagara ategeka yuko bicwa bagacibwa igihanga ngo kuko umurimo batagetswe bananiwe kuwutunganya neza kandi barahawe ibyangombwa byose bijyanye nubwicanyi.
Umwakagara Semuhanuka yakubitiwe ahareba inzego muri kaminuza ya HARVARD
Amakuru aturuka mu ihugu cy’america kuri kaminuza ya HARVARD aho umwakagara Semuhanuka yabajijwe ibibazo bikomeye atari yiteguye ko ashobora kubazwa maze arya iminwa abura icyo asubiza imbere ya mahanga ni mbere yabanyeshuli bamubajije intambara akomeje guteza mukarere kibiyaga bigari inyungu yaba afitemo kuba akomeje kwirengagiza uburenganzira bwa muntu ndetse no kurengera ubusugire bw’ibihugu byabaturanyi.


text:
Hashizi iminsi Leta y’u Rwanda yaratangiye igikorwa cyo kubarura amasambu. Ni igikorwa cyiza ariko ntibyatinze kubona ko kigamije kwambura masambu abaturage binyuze mu mateko adahwitse. Agaco gateka u Rwanda kahise kavuga ko buri muntu agomba gusorera isambu ye. Abaturage, batagira n’urwara rwo kwishima, bahise ahenshi batabaza, berekana ko ayo mafaranga ntayo babona ko ari menshi cyane kuko batanafite n’ikibatunga. Ahenshi inzara iranuma ndetse n’uwejeje abuzwa kurya icby yingiye. Ni akumiro.
Nkuko rero ari itegeko rishyiraho uwo musoro w’amasambu, abatazashobora kuwutanga, amaherezo amasambu yabo azatezwa cyamunara. Azagurwa na ka gatsiko kari ku butegetsi cyangwa amashumi yako kuko bafite amafranga atagira uko angana, ari ayo bakuye mu bintu basahuye bafata u Rwanda muri 94, cyane cyane mu migi nka Kigali, ari n’ayo bakuye muri Kongo bagurisha amabuye y’agaciro cyangwa ayo bateruye mu mabanki y’icyo gihugu.
Nta sambu kandi ari yo yari imutunze, umuturage azasigara ari umutindi nyakujya, yicwe n’indwara n’inzara. Nicyo ako gatsiko gashaka kugeraho : kurimbura imbaga kandi kagoresheje itegeko! Amategeko aragwira ariko ayo mu Rwanda yo ni agahoma munwa. Mperutse kubona ngo Depite asaba ko yongererwa imishahara. Akora iki uretse kwemeza amategeko yo gukandamiza abaturage bamutoye?
Ubundu buriganya buteye inkeke kandi butavuga, ni uko ubu ibyo byo kwamburwa masambu byatangiye ku bundi buryo. Umugambi ugeze kure ushyirwa mu bikorwa. Hari abambuwe amasambu kuva muri 94 ubwo babwirwaga ko bagabana n’abari batahutse. Abatarahasize agatwe baremye, bagasigarana umuhaga utera, aheza hagafatwa n’utahutse kuko yabaga hagarikiwe n’umuhungu we Afandi cyangwa undi mwene wabo ukomye mu Cyama. Ibyo byabaye cyane mu burengerazuba ndtse no muri Kigali muri payizana za Masaka, n’ahandi.
Ubu rero ikiriho ni uko mu duce tumwe tw’u Rwanda, abatware bahungutse cyangwa abana babo ndetse n’abuzukuru, bagaruye icyo bita « ibikingi ». Mbera ya 1959, ku ngoma ya gihake, umutware bamugabiraga guteka akarere, yahagera, akimura abaturage, ku musozi umwe cyangwa ibiri, ndetse n’itatu, akahagira urwuri rw’inka ze. Abaturage bimuwe bagasembera, bagatindahara. Ngo wirukankana umugabo kera ukamumara ubwoba. Byageze ubwo abo baturage bafata iya mbera, barivumbagatanya, bakuraho iyo ngoma ya gihake yari yarabashyize mu bucakara, bayikorera nta gihembo, ibambura utwabo, n’ibindi. Abo batware n’abo bari bafatanije kuzambya abaturage baruhunze. Muri 1994 aho abana babo bafatiye ubutegetsi baragaruka. Ubu rero, aho ibyo by’ibarura ry’amasaambu byaziye, abo bari bafite ibikingi biri ku masambu bambuye abaturage, baje kubibaruza, bimura abaturage karahava. Babifashwamo n’abahagariye Ibuka mu turere. Ubu mu Rwanda hari abantu batagira aho batuye cyangwa se basigaranye inzu itagira imbera cyangwa inyuma, kubera ko ba nyiri ibi bikingi bagaruye akamenyero kabo ka kera ko kwambura isambu umuturage nta nkurikizi. Mbese u Rwanda rwasubiye nka mbere ya 59.
Uwo mururumba uvanze n’ubugizi bwa nabi muribuka ko watangiwe na perezida Pahulo Kagame ubwo yafataga hegitari zirenga 40 ku nkengero z’ikiyaga cya Muhazi agashyiramo inka ze avuga ko iyo sambu yari iya mwene wabo. Abandi baboneyeho nabo baragenda mu karere k’Umutara, bimura abaturage, bafata za hegitare nyinshi (bamwe bari bafite izirenga ijana) nabo barazitira, abaturage bimuwe barangara. Ubwo byateye impagara, perezida ajyayo bya nyirarurehswa, avuga ko amasambu bayasubiza bene yo. Gukemura ikibazo abishinga generali Fred Ibingira, nawe wari ufite igikingi kinini cyane yirukanyemo abaturage.
Ibarura ry’amasambu rero, riri mu mugambi muremure wateguwe n’agatsiko ko muri FPR wo gusubiza abaturage mu bucakara, kandi kari hafi yo kuwugeraho. Muribuka ko batangiye basenya amazu ya nyakatsi abaturage benshi bakaba barara rwa ntambi kuko nta mafaranga bari bafite yo kugura amabati cyangwa amategura. Ubu abashoboye kubaka inzu ya kijyamber ngo nabo bagomba kuzisorera. Yewe burya ngo uwarose nabi burinda bucya.
Ninde uzarenganura abo baturage ko ubundi umutegetsi ariwe ufite iyo nshingano none akaba ariwe nyirabayaza? Bizagenda bite? Amaherezo ni ayahe? Abaturage se bafite imbaraga nk’izo muri 59 ngo bivumbagatanye amazi atarerenga inkombe? Ntabwo byoroshye kuko ubu, buri gasozi kariho itsinda ry’abasilikari rifite imbunda. Hababa n’abakada kuri buri ngo icumi. Habaka intore,… Hari umuturage uramutse ushatse kubyutsa umutwe, bawumena. Nta rwinyagamburiro afite na busa. Ni ukwemera, agapfa yumva.
Ariko rero, gupfa ni ugupfa. Bizageraho babe ibyihebe, bapfe nabo hari uwo bahitanye. Ibyo se abategetsi b’u Rwanda barabibona? Ntibabona se ko muri iyi minsi mu bihugu by’abarabu abaturage bemeye kuraswa bagahangana n’abasirikari kandi bagatsinda bagakuraho ubutegetsi bwari bwarabakandamije?
Guteka, ni ukumva icyo abaturage bavuga, icyo bashaka. Niyo demokarasi.
Gervais Gicumbi
10/01/2012


text:
Ishami ry'umuryango w'abibumbye ryita ku bana, UNICEF, ntirikoresha ingengo y'imari yaryo yose mu Rwanda. Buri mwaka UNICEF isubiza abaterankunga 35% by’ingengo y’imari yayo kubera imishinga ihera muri za minisiteri, cyangwa se iyatanzweho imfashanyo ntitangirwe raporo.
Ibyo na byo biterwa n’imicungire mibi y'imishinga igenerwa abana haba k’uruhande rwa za minisiteri cyangwa se indi miryango itabogamiye kuri Leta.
Mu gihe UNICEF isubiza igice kinini cy’ingengo y’imari yayo, uburenganzira bw'umwana mu Rwanda bukomeje kubangamirwa. Bamwe mu bana bo mu mihanda batoroka ibigo bibakira bemeza ko hari ibigo bimwe bifata abana nabi kandi UNICEF ibitangamo imfashanyo.
Undi mubare munini w'abana b'imfubyi nturi mu mashuri kubera kubura amafaranga y'ishuri.
Abandi bana bagenda bava mu mashuri ni ab’abatindi nyakujya babura amafaranga y’ishuri n'ibikoresho by'ishuri mu mashuri abanza. Usanga abo bana bakora imirimo ivunanye bakiri bato kugira ngo bashobore kwitunga cyangwa gutunga imiryango yabo.
Hari kandi n’imfubyi zakiriwe mu miryango itigera ibandikisha mu bana bagomba kurihiriwa amashuri kugira ngo bakomeze kubakorera imirimo yo mu rugo. Inshuro nyinshi abo bana bameze nk'imfungwa k’uburyo kubamenya bigorana.
Hari n’ikindi kiciro cy'abana bahahamutse kubera itsembabwoko n'intambara. Ubwo burwayi bubabuza gukomeza amashuri, cyane cyane iyo bakiriwe mu miryango itabitaho.
Abandi bana bava mu mashuri kubera ababyeyi babo bafunze, bakabura uko bajya kwiga kuko ntawe ubitaho, cyangwa se bagahitamo gukora ngo bagemurire ababyeyi babo.
Imfubyi za SIDA na zo zifite ibibazo zihariye. Imiryango isigaye itinya kuzakira kubera gutinya ko babanduriza abana babo cyangwa bakabarushya iyo barwaye.
Ibibazo by’abana mu Rwanda ni byinshi. Hari cy’abafatwa ku ngufu, abandi bakicwa ku bakivuka, n'ibindi.
Ingaruka z'ibyo bibazo byose ku bana ni nyinshi. Abana bahuye n’ibibazo nk’ibyo ni bo akenshi usanga ari inzererezi, indaya n’ibisambo, cyangwa se bakaba banywa ibiyobyabwenge. Ibyo byose bituma bagira imibereho mibi cyane, ndetse rimwe na rimwe bagahohoterwa.
Biteye agahinda rero kubona UNICEF ifite ubushake bwo kugoboka abo bana igomba gusubiza abaterankunga amafaranga angana atyo kubera uburangare bwa Leta n'imiryango itabogamiye kuri leta yitwa ko iharanira uburenganzira bw'ikiremwa-muntu.
______________________________________________________
Shakira andi makuru yo mu karere hano.


text:
Umuhuza.info
Ubugira kabiri, nongeye kwiyama ku mugaragaro Bwana Jean Damascene Bizimana wa CNLG Rwanda (P. Theophile Murengerantwari)
25 mars, 2017 | Non classé | Pas encore de commentaires.
Ubugira kabiri, nongeye kwiyama ku mugaragaro Bwana Jean Damascene Bizimana wa CNLG Rwanda (P. Theophile Murengerantwari)
Kuri Bwana Jean Damascene Bizimana
Umuyobozi wa CNLG Rwanda
Mu mpera z’umwaka ushize wa 2016 wagize utya uhurutura amagambo yatangaje abakumvise, aho wibasiraga Abihayimana wemezaga mu buryo bushiritse isoni cyane ko ngo baba bapfobya (cyangwa se ngo bahakana) Genocide yakorewe abatutsi. Icyo gihe nohereje inyandiko ikwiyama, cyane cyane kubw’ibyo wari wihaye byo gukomatanya Abihaye Imana biyemeje inzira ya politiki mu rwego rwo kuzanzamura igihugu cyayogojwe na politiki ruvumwa ya leta ukorera benshi bakunze kwita iya FPR hamwe n’abandi batari mu bya politiki. Icyari kinteye kwandika mu by’ukuri, ni uburyo wakururaga izina ryanjye mu bijyanye na politiki, aho nakwibukije ko kuva mu mwaka wa 2013 ntivanga muri politiki ku bw’amabwiriza nahawe n’abayobozi banjye mu Kiliziya. Gusa biragaragarira buri wese ko ibyo nanditse ntacyo waba warashoboye gutoramo cyangwa se ukabyirengagiza ku bushake, bigaragazwa n’uko utavuye ku izima na n’ubu ukaba ukomeje umuco w’ubushotoranyi ku bantu bigaragara ko wawutojwe n’iryo shyaka wayobotse ariryo RPF!
Bwana Bizimana,
Muri iyi minsi nongeye guhamagarwa n’abanyarwanda banyuranye b’impunzi, bamenyesha ko wageze aho gutinyuka cyane, aho ushyira mu majwi bundi bushya Abihayimana wiyemeje kwibasira ku maradiyo mpuzamahanga, nanone izina ryanjye rikaba rigarukamo. Mu by’ukuri ntibyari ngombwa ko nakomeza gukina nawe umukino w’agatereranzamba ka nyina wa nzamba, ariko kubera ko ibyo wiyemeje bigaragaramo kuba gatumwa, tugiye twicecekera ahari wazagera igihe wibwira ko ufite uburenganzira bwo gukomeza kogera abantu ho uburimiro, kandi ibyo wasobanuriwe bihagije ko ntawabikwemerera. Bityo mboneyeho kongera kukwiyama ku mugaragaro, nizera ko ari ubwa nyuma nterana nawe amagambo, bitaba ibyo hakazafatwa ibindi byemezo. Hagati aho ariko nkaba nifuza ko unsubiza ibi, mbere yo kwiha uburenganzira bwo gutoteza abandi banyarwanda nkawe!
1. Bwana Bizimana, uvugira abatutsi nka nde?
Mu mvugo wiharaje muri iki gihe, iyo uvuga ijambo umututsi, wagira ngo nta bandi banyarwanda babaho mu moko yandi, ndetse umuntu akaba yakeka ko abandi banyarwanda basigaye bo nta burenganzira bagira, kandi nk’uko tubizi twembi, abanyarwanda mu ngeri zinyuranye bazikuye akababaro kabo katurutse ku guhohoterwa cyane cyane n’abayoboye leta ukorera, nta wakira amarira n’imiborogo benshi bagerageza gutsinda no kurenzaho cyane mu rwego rwo kugerageza gutanga amahoro. Kuba ako kababaro katavugwa cyane, ntawe biha uburenganzira bwo gukomeza gushotora abandi banyarwanda yitwaje abatutsi.
Niba ntibeshya, Komisiyo uvuga ko ukuriye yahoze ihagarariwe na nyakwigendera Jean de Dieu Mucyo, bizwi ko yari n’umucikacumu wa genocide yakorewe abatutsi. Mu gihe cyose Nyakwigendera uwo yamaze akuriye iyo Komisiyo, nta wigeze amwumvaho ubushotoranyi n’ubutindi ku bantu bigeze ku gipimo uriho kuri iki gihe. Bityo ikibazo cya mbere aha nkubaza: Wibwira ko uri nde, wishingikiriye iki cyatuma ukomeza guteza ubwega ku bantu witwaje abatutsi? Muri abo barokotse mbese ubundi uhagarariye nde muri abo, ninde wagutumye kujya gushakisha za boucs emissaires, kugeza aho wibwirako abo ugomba kuzishakamo nta kundi byagenda ari abihayimana? Ibi biraganisha cyane ku kibazo gikurikiye.
2. Bwana Bizimana, ni uwuhe mukoro w’ukuri ufite muri ayo mabanga washinzwe?
Impamvu y’iki kibazo irumvikana cyane. Iyo umuntu ahawe imirimo adasobanukiwe n’ikigamijwe, akenshi yishakira umukoro uko abyumva. Aha nkaba nsanga ariyo cas nawe uherereyemo. Kugeza n’ubu sinumva icyo ushaka kugeraho, aho wumva ko inshingano wahawe uzazitunganya ari uko wibasiye abayoboke ba Kiliziya gatolika, kuko bigaragara neza ko nta yindi ntero ugira iyo uvuga ibyerekeye Genocide! Aha umuntu akaba yakwibaza icyo waba upfa na Kiliziya, amateka mwaba mufitanye kugeza aho wasanga ibijyanye na genocide ariho aho bikwiye kubarizwa!!!
Kubwanjye nkurikije ibi umaze iminsi utangaje, biranyereka ko ushobora kuba uri imburamukoro. Ni ukuvuga umuntu ufite umurimo ahemberwa ariko ataziye inshingano nyazo zijyanye nawo, ku buryo yahora ashakisha icyatuma yerekana ko ari ku kazi.
Bwana Bizimana, icyo ukwiye kuzirikana ni uko abantu abantu bose atari imburamukoro. Ibyo utangaza muri iki gihe, birimo ikintu cy’ubushake bwo gutesha abandi umwanya ku busa. Igisubizo kuri ibyo byose uba uvuga ukwiye kukimenya utagiye kure. Muri abo bose uvuga mu Kiliziya bapfobya genocide cyangwa bayihakana, siko biri. Uko niko kuri. Bityo ntiwagombye nawe ubwawe kwitesha igihe, ahubwo wakagombye gukoresha umwanya ufite ubaza abagushinze imirimo icyo bakwifuzaho cy’ukuri. Ngirango ukuri nako utagombye kwirengagiza, ni uko ugerageje wese kunenga amahano leta ukorera igirira rubanda, uwo wese ashakirwa ibyaha agerekwaho, icyo gupfobya genocide kikaza ku isonga. Bityo gushakiriza mu Bihayimana muri ibyo ni ukuyoba inzira.
Ukwiye kuba wararangije kubona ko yaba umuhutu cyangwa se umututsi uzatinyuka kunenga politiki ruvumwa muyoboresheje abaturage, ibyo byose azabigerekwaho kabone n’aho yaba umucikacumu wa genocide. Ndumva bidakwiye kuzagutangaza igihe kimwe bagukuye muri ayo mabanga ushinzwe nawe ukazisanga bagushinje genocide, kandi witwa ko wahoze uyoboye Komisiyo iyirwanya. Experience ku bantu batagira umubare bakoze nk’ibyo ukora bikarangira aribo bashyizwe ku gatebe yagombye kugufasha kutihenura ku bantu witwaje imyanya ufite, RPF ikaba yaragaragaje bihagije ko kuyiringira ari kimwe no kwiringira ijosi rizakubyarira umwingo. Ntacyo rero tutabonye kuri iyi ngoma ya RPF ku buryo wakwiha gukangisha imyanya muri leta, bityo ubishatse wava mu kwijijisha ugaha abandi amahoro nk’uko nabo batayakwimye!
3. Ese ibi bivugwa muri iyi minsi nabyo ni ugupfobya genocide, cyangwa ni ukubona insina ngufi gusa mu Bihayimana?
Bwana Bizimana,
Mbere yo kugena ba boucs emissaires bawe nk’uko mbona waduhagurukiye, sa n’unyuranganya amaso ku mbuga nkoranyambaga zinyuranye urebe ibihanditswe kuri leta ukorera. Ni ukurikirana neza urasanga ababyandika atari Abihayimana, ahubwo ari abanyarwanda uko bari mu ngeri zinyuranye. Kubera ko ntari mperutse gukurikirana ibyandikwa mbere y’uko uhagurukije ibi by’ubushotoranyi, jye ndaguha incamake y’ibivugwa kuri leta ya FPR muri iki gihe muri rusange:
1° Kurigisa abantu birabandanyije!!! Nta kwezi, yewe nta cyumweru cy’ubusa gishira utumvise abo leta ya RPF yarigishije. Hari abaza gusura bene wabo mu Rwanda, ukumva ngo barigise. Muri iki gihe haravugwa cyane uwitwa Uwamahoro ushatse mu Bwongereza. N’abandi n’abandi n’abandi: Gufunga, kurigisa, guhimbirwa ibyaha bicisha abantu imitwe….Izi rapports zitangwa n’abanyarwanda aho bari hanyuranye, kandi zivuga ibintu zihereye kuri facts. Ni ukurikirana neza urasanga atari abihayimana babyandika, ni abanyarwanda muri rusange. None se kwamagana ibi mwimonogojemo byo kurigisa abantu, kubivuga bihuriyehe no gupfobya genocide?
2° Politiki mbi y’ubuhinzi mu Rwanda yateye inzara Nzaramba: Abaturage bambuwe ibyabo, babuzwa uburyo mu mirimo y’ubuhinzi, bacibwa imisoro y’ikirenga ku masambu yabo, ubundi imirimo y’ubuhinzi iradindira, bitera inzara abaturage bahaye izina bakurikije ko itazarangira mu gihe hakiriho iyo politiki mbi. Inzara bayihaye izina Nzaramba. Kuvuga ibyo bihuriye he no gupfobya genocide?
3° Haravugwa amahano anyuranye mu gihugu, aturuka cyane cyane ku bwihebe mu bantu. Abantu baragera n’aho kubaga imbwa bakarya. Ibyo ntibyahozeho, birerekana ikibazo gikomeye cy’ubukene mu bantu. Kuvuga ibyo hari aho byaba bihuriye no gupfobya genocide?
4° Abanyeshuri muri za kaminuza barabuzwa epfo na ruguru. Universites zigenga zikibasirwa amashami agafungwa nta nteguza nta n’ibisobanuro. Ibi bikajyana n’abayobozi mu nzego zinyuranye beguzwa ku ngufu kugirango imyanya barimo ihabwe abandi mu karengane katoroshye. Ibi kubivuga ni ugupfobya genocide?
5° Abantu baricwa ku manywa y’ihangu, nta perereza nta ki! Ibi bimaze kuba akamenyero, ku buryo bisa ntawe bigitangaza iyo humviswe ngo nyanaka baramunize cyangwa se bamuhaye ubutaraza! Byageze aho bamwe bavuga ngo kanaka „yahawe kuri twa tuzi“. Utwo tuzi nta tundi ni ibi byo kwica abantu hakageragezwa ibyo guhishahisha bikomeye kugirango hatamenyekana ababiri inyuma, n’ubwo bigeraho bikajya ku itangazo. Iyo leta igeze aho kuroga abaturage, ayo ni amahano mu yandi. Bite rero no gupfobya genocide nyuma y’ibyo?
6° Gucecekesha abandi no gupfukirana ibitekerezo bitanga alternative. Politiki ya RPF yabaye akayobera ntigira indi yo kuyikumira, Bamwe babibonye batyo ubu bahisemo kwishyiriraho guvernoma ikorera mu buhungiro. Ubanza koko ari nacyo gisubizo cyari gikwiye nyuma yo kunangira kw’abayoboye leta iri Kigali. Ejo rero abaturage nibayoboka izindi guvernoma biturutse ku kunangira kw’ab’i Kigali ngo ngaho kandi bapfobeje genocide?
7° Kubiba urugomo mu baturage. Mbere havuzwe cyane za lokodifensi ubu ngubu ubanza bigeze mubyo bita Dasso! Kandi hose gahunda ari imwe. Kubuza umuturage uburyo n’amahwemo. Bavuga gahunda ziteye isoni zo gukumira abirwariza bazunguza utuntu mu mugi. None niba nta kazi kaboneka, wabuza ute umuturage kwirwanaho, kabone n’iyo haba ku gataro? Kuvuga ibyo rero byitwe gupfobya genocide?
Umwanzuro
Bwana Jean Damascene Bizimana,
Ndasanga nyuma y’ibyo nkubwiye haruguru (n’ibindi n’ibindi ntabonera umwanya wo kurondora), kwirirwa utesha abantu umwanya ngo barapfobya Genocide nawe ubwawe urabona ko bitaguha amahoro. Wari ukwiye kubwira abakuyoboye bakaguha undi murimo ukubahisha kandi udatuma wirirwa wiha rubanda. Genocide uvuga kuyikumira mbere na mbere ni ugushaka uburyo bwo guha abaturage amahoro no kubazikura mu butindi bubugarije. Icyo nugishobora nta mpamvu nimwe izaboneka yo kwirirwa wanduranya ku bihayimana na Kiliziya muri rusange. Nabonye ahari mu mvugo zawe ziherutse (nk’uko tubisoma kuri rushyashya.net cyangwa igihe.com), ari uko ngo mwaba mugeze igihe cyo kwitabaza Papa wa Roma nka arbitre. Hinga mbese tuzamugezeho biriya byose navuze haruguru mukorera abaturage, maze dutegereze mu gisubizo cye niba bikwiye koko kwihanganirwa. Niba kandi Papa Francis yasanga iriya politki ya ruvumwa ariyo ibereye rubanda, icyo gihe twagerageza gusaba abaturage kuba bakura akabo karenge mu Kiliziya gatolika ubundi bakibera abarokore ahari amasengesho asumbyeho yabafasha gukomeza kwihanganira ingoyi muyoboresheje igihugu. Ibyo aribyo byose niba mutigiza nkana, mwagombye kumva ko kwirukira kwa Papa w’i Roma byakabanje gutangizwa no koroshya ingoyi, autrement mwaba muvomera mu rutete.
Nkwifurije amahoro aturuka ku Mana nzima
Padiri Theophile
Articles plus anciens
DIRHI yaba irwanya igitugu, cyangwa iri kugwa mu mutego w’igitugu?
17 juin, 2012 | Non classé | Pas encore de commentaires.
Padri Evariste Nambaje ngo yaba akoreshwa na FPR mu guteza akavuyo mu bapadiri ba Cyangugu
2 juin, 2012 | Non classé | Pas encore de commentaires.
Professeur Augustin Banyaga yahawe igihembo
1 juin, 2012 | Non classé | Pas encore de commentaires.
Ibikorwa na FPR mu Rwanda muri iki gihe tubiherutse ku gihe cya Apartheid muri Southafrica!
27 mai, 2012 | Non classé | Pas encore de commentaires.
Come an see in Kigali: la ruée vers les ors d’Afandie (C.Kami)
14 février, 2012 | Non classé | Pas encore de commentaires.
Rwanda: des extrêmistes tutsi viennent paraît-il de rater l’avion de Kagame ! Ils sont aux arrêts
19 janvier, 2012 | Non classé | Pas encore de commentaires.


text:
Abakunzi b’Amateka mwaramukanye Imana mwese. Ni Phocas Fashaho hano i Washington ubasuhuza. Muri Cyera Habayeho ya none ndagira ngo tuvuge ku mateka y’Igihembo kitiriwe Nobel.
Ni igitekerezo nashyikirijwe n’umukunzi wa Cyera Habayeho utaranyibwiye, ariko ndakimushimira cyane.
Turareba aho igitekerezo cy’icyo gihembo cyaturutse, abagihabwa ari bantu ki, bamwe mu bamaze kucyegukana k’umugabane w’Afurika [Mandela, Tutu, de Klerk, Maathai....), turebe na nyir’ukugishyiraho, Alfred Nobel, yari muntu ki. Ni ibintu byinshi tudashobora kuvuga mu kiganiro kimwe gusa. Tuzakomeza kubivugaho rero kugeza tubirangije. Ibisobanuro birambuye mu kanya.


text:
Uwo munyeshuri ahamya ko nyuma yo kuva ku biyobyabwenge yanyoye imyaka isaga itandatu, yasanze nta kibazo byamukemuriye ahubwo byariyongereye.
Mu buhamya atanga avuga ko yatangiye kunywa urumogi afite imyaka 19 yiga mu wa kabiri w’amashuri yisumbuye.
Ageze mu wa kane ngo yarushijeho kurunywa kuko ngo yari yinjiye muri muzika yumva bizamufasha kuririmba neza.
Ati “Numvaga ari byo byantinyura kuririmbira imbere y’abantu benshi, nkagira n’ijwi rihamye. Ariko n’ubwo byantinyuraga, ijwi ryanjye ryo ryarushijeho kuba ribi. Nanarushijeho gukena kuko amafaranga naguraga ibiyobyabwenge atangarukiraga.”
Ageze mu wa gatandatu ngo yaje kwegerwa n’ihuriro rirwanya ibiyobyabwenge, rimufasha kumva ko ibiyobyabwenge atari byo bituma umuntu agira ijwi ryiza, maze yiyemeza kubireka.
kuva aretse ibiyobyabwenge ngo asigaye areba ababinywa ntabumve, nk’uko mbere atumvaga abatabinywa. Ngo asigaye yumva abayeho neza, yanikebuka agasanga nta cyo abaye. Anafite intumbero yo kuzatera imbere.
Aho ni ho ahera asaba urubyiruko rutarabyishoramo kubyirinda, n’urukibinywa kubireka, kuko ngo yasanze bidakemura ibibazo nk’uko ababyishoramo baba bibwira.
Ati “kwishora mu biyobyabwenge wibwira ko wirinda ibibazo uterwa na stress, kutagira akazi, kutagira ababyeyi, utekereza ko ibintu byose byarangiye, si byo. Uko ni ukuyoba.”
Yungamo ati “Ubivuyemo ahubwo, ugashakisha ibyo ukora yaba ubukarani, guhinga, kwiga imyuga, ni byo bigira aho bikugeza. Ibiyobyabwenge ntabwo bikemura ibibazo.”
Aline Niyakire utuye i Huye we ngo ntiyigeze anywa ibiyobyabwenge, ariko iyo yitegereje ababinywa asanga bibatesha umurongo.
Ati “Ufata ibiyobyabwenge ntabasha kuyobora ubuzima bwe uko abishaka. Amafaranga makeya abonye ni byo ayajyanamo, bigatuma adatera imbere ahubwo agahora ari umukene.”
Kayiranga Muzuka Eugène,ni Umuyobozi w’Akarere ka Huye, ahubatse ishuri rya IPRC-South Bunani Joseph yigamo.
Asaba buri muturage wo muri ako Karere cyane cyane urubyiruko kudahishira abanywa n’abacuruza ibiyobyabwenge.
Ati “Kudutungira agatoki ni byo dukangurira abaturage, kugira ngo ubinywa n’ubicuruza tumufate. Ibihano byo birahari byarateganijwe.”
Gucuruza ibiyobyabwenge bihanishwa ingingo ya 594 yo mu gitabo cy’amategeko ahana ibyaha mu Rwanda, ivuga ko umuntu wese unywa, ucuruza cyangwa ukwirakwiza ibiyobyabwenge ahanishwa igifungo kuva ku myaka 3 kugeza ku myaka 5 n’ihazabu y’amafaranga y’u Rwanda kuva 500,000 kugeza kuri 5,000,000Frw.